text:
Lokal
Rapòrt tokante kombatimentu di tentamentu i diskriminashon den skolnan
WILLEMSTAD. Resientemente a finalisá e rapòrt tokante tentamentu i diskriminashon den skolnan di fundeshi i avansá na Kòrsou.
E meta di e investigashon tabata pa inventarisá e eksistensia di tentamentu i diskriminashon den enseñansa di fundeshi i avansá pa despues bin ku rekomendashonnan konkreto pa redusí e fenómeno akí.
E investigashon a keda hasí pa Universidat di Kòrsou Dr. Moises da Costa Gomez (UoC), den estrecho kooperashon ku Foundation Fair Educational Chance (FFEC) i Rijksuniversiteit Groningen (RUG) di Hulanda.
E investigashon a keda koordiná pa dr. Odette van Brummen-Girigori (UoC i FFEC), dr. Pieternel Dijkstra (FFEC) i dr. Dick Barelds (RUG).
A hasi un investigashon kuantitativo bou di 739 alumno, konsistiendo di 413 alumno di enseñansa di fundeshi i 326 alumno di enseñansa avansá.
E investigashon a mustra entre otro ku e kandidat di alumno ku ta indiká ku nan a keda diskriminá ta mas haltu serka e alumnonan di enseñansa di fundeshi (52.3%) i alumnonan di enseñansa avansá (48.9%) ku e kantidat di alumnonan ku a indiká ku nan a keda tentá (skol di fundeshi 34.7%) i skol, avansá 24.8%).
Lokual ta yama atenshon prinsipalmente ta ku diskriminashon a base di peso ta keda menshoná ku frekuensia relativamente. Kompará ku e alumnonan di enseñansa di fundeshi, alumnonan di enseñansa avansá ta menta tambe otro motibunan pa kiko nan ta keda diskriminá manera pais di orígen, famia, peinado i preferensia seksual.
Tambe alumnonan ku tantu un koló di kueru hopi skur komo un koló di kueru blanku frekuentemente ta keda tentá/diskriminá pa esaki dor alumnonan ku un koló di kueru medio brùin òf brùin kla.
Komo ekstenshon di esaki e alumnonan ku ta keda tentá ta raportá ku nan ta sinti nan ménos vinkulá i inkluí. En kambio alumnonan ku gusta bai skol i ta haña dushi na skol ta diskriminá ménos frekuente.
Pa loke ta trata tentamentu i diskriminashhon ta konta ku un gran parti di e viktimanan tambe ta outor di tentamentu/diskrimnashon anto parse ta papia di un victim-bully cycle.
KONSEHONAN
Pa e uso di esakinan a formulá e rekomendashonnan evidence-based den e rapòrt di tal forma ku nan por keda implementá mesora si tin mester. Na promé lugá, ta proponé pa konsistentemente traha un “anti-pestprotocol” si no tin esaki ainda, plama esaki, mantené i evalué anualmente.
Teniendo un anti-pestprotocol i aplikando esaki ta kontribuí pa diferente motibu na un klima di skol positivo den kua e alumno ta sinti su mes sigur. O sea e ta duna e señal kla na alumnonan i otronan konserní ku tentamentu (i diskriminashon) no ta wòrdu aseptá. Despues e ta mengua e inklinashon pa tenta (i diskriminá).
Na di dos lugá, ta proponé duna alumnonan informashon tokante tentamentu i diskrimashon, pasobra ta sosodé regularmente ku alumnonan ta tenta i/òf diskriminá sin ku tur biaha nan mes ta konsiente di esaki.
Of nan sa si ku nan ta hasiendo esaki, pero no ta ripará ki impakto nan komportashon tin riba otronan.
Lokal
Biahenan pa eksterior sin resultado pa Kòrsou ta kontinuá!
WILLEMSTAD – – Frakshon partido KEM a tuma nota ku turno a toka e biaha aki na 2 minister(señornan Javier Silvania i Ruisandro Cijntje) di gabinete Pisas 2, pa biaha pa Repúblika Dominikana.
Segun informashon suministrá pa e sekretario di Konseho di Ministernan(karta 25 di novèmber 2022 i ku a drenta parlamento ayera djaluna dia 28 di novèmber, 12.03 mèrdia), e 2(dos) ministernan ta biaha di dia 27 di novèmber te ku 4 di desèmber 2022 pa partisipá na e “XXV Conferencia de Zonas Francas Iberoamerica” di The Free Trade Zones Associations of the Americas (AZFA).
Frakshon KEM tin informashon ku e konferensha ta tuma lugá dianan 1 i 2 di desèmber na Punta Cana, Repúblika Dominikana, den e Hotèl Westin. Djarason dia 30 di novèmber tin programá un bishita na Parques Industriales de Zona Francas. Akinan a parti e gruponan den 2, unu pa shet’or di mainta i e otro pa och’or di mainta. Tarifa di entrada na e parke aki ta $ 300 pa kada miembro di AZFA.
Serka frakshon KEM e pregunta ta surgi mesora, pakiko mester a biaha tantu dia adelantá asina, pa asistí na e konferensha?
Frakshon KEM a bin komprendé, ku un delegashon amplio a realisá e biahe aki. Esaki ta nifiká atrobe gastamentu di plaka di pueblo, kaminda kantidat di hende ta pasando den temporada difísil, pa loke ta trata nan entrada!
4 tema lo ser diskutí durante e konferensha aki: 1.Teknologia/Inovashon, 2. Integrashon, 3. Sostenibilidat i 4. Resistensia.
Esakinan ta keda presentá pa señornan Mohamed al Muallem (visepresidente ehekutivo di DP World), James X Zhan(direktor divishon di invershon i empresanan di e konferensha di Nashonnan Uni tokante Komersio i Desaroyo), David Greenstein(fundadó/CEO di Wonder Brands), Antonio Novas Garcia(partner ehekutivo den kompania Mc Kinsey & Company).
Frakshon KEM ta di opinion, ku niun di e temanan ku lo wòrdu trata próksimamente, ta bai tin resultado pa pueblo di Kòrsou. Esaki , pa siguiente motibunan: 1. VISA pa bishita i kumpra den Zona Franka di Kòrsou. No tin determinashon pa realisá esaki. Tantu bal tin konektividat(aéreo) pero no tin posibilidat di/pa hasi negoshi. 2. No tin e faktornan kritiko di inovashon i teknologia nobo den Zona Franka di Kòrsou esaki ta nifiká ku no tin oumento di produktividat. 3. No tin integrashon i koperashon regional entre Zonanan Franka. Esaki ta stroba invershonnan i benta di tuma lugá. 4. E medio ambiente i e kambio klimatológiko. Mester tene kuenta, ku e kresiente prekupashon pa esakinan i pa Esaki pa e demanda kresiente pa produktonan mas sostenibel.
Frakshon KEM ta konkluí, ku partisipashon na e konferensha ariba menshoná ta di importansia. Esaki pa motibu, ku e invitashon a bini di e minister di Ekonomia i Komersio señor Victor Orlando (Ito) Bisonó, ku e 25 paisnan, ku ta forma e asosashon iberoamerika tei presente. Esakinan ta representá 700 Zona Franka, sòru pa 1 mion di trabou direkto i tin 10.200 empresa instalá den e 25 paisnan indiká. Simultáneamente mester atendé e 4 puntonan mas ariba indiká.
Frakshon KEM ta di opinion, ku NO por sigui hasi biahenan kostoso sin resultado.
Si riba tèrmino hopi kòrtiku NO eliminá e VISA, drecha e produkto pa ofresé invershonistanan i turistanan, Kòrsou ta keda dueila ku kranchi habrí.
Kòrsou su Zona Franka, si NO presentá un kambio den aserkamentu, maneho i tuma desishon, NO por kompetí ku otro Zonanan Franka den region.
Lokal
Kolegio Erasmo ta selebrá luna di buki a la Bi-ba-bèrdè
WILLEMSTAD- En konekshon ku Siman di Ban Lesa i luna di buki, Kolegio Erasmo a organisá diferente aktividat pa su alumnonan. E meta di e aktividatnan aki tabata pa animá e muchanan pa lesa i tambe alsa nan interes den buki. A habri e temporada ku Siman di Ban Lesa ku tabata mará na e tema di Bi-Ba-Bèrdè (Gi-Ga-Groen). Durante di e siman aki, diferente persona i outornan di buki, manera Richena Maduro, Denise De Jong-Rekwest i Ronny Lobo, a lesa buki pa e muchanan.
Despues di e siman di apertura, klasnan for di Yogatina (pre-eskolar) te ku grupo 8 a pone èkstra atenshon na tur loke tin di haber ku buki i kuenta. E muchanan a siña tokante di e diferente géneronan di kuenta, eskritornan i ilustradónan. Tambe nan a lesa kuenta pa otro i duna forma na e tema Bi-Ba-Bèrdè bishitando Curaçao Rif Mangrove Park pa siña tokante di e diferente sorto di pal’i mangel ku tin na Kòrsou, funshon di pal’i mangel, historia di e besindario di Ref i tokante di e flora i founa di e parke.
Pa sera e temporado, Kolegio Erasmo a invitá diferente persona konosí den nos komunidat pa bin lesa buki pa e muchanan. Entre e personanan aki tabatin nos minister president, Señor Pisas, Diannitsa Genaro, Glenda Sluis, Kate Ronald Martina Thielman, Judith Heldewier, Nihayra Leona, Bryan Goilo i Miriela Kwidama. Un tiki tokante di Kolegio Erasmo: Kolegio Erasmo un skol di fundeshi ku ta forma parti di Fundashon pa Skol Humanista na Papiamentu. Su fundeshi ta basá riba e filosofia Humanista i e ta e úniko skol na Kòrsou ku su idioma di instrukshon ta kompletamente na papiamentu. E aña aki Kolegio Erasmo ta selebrando su di 35 aña di eksistensia.
Lokal
Señora divorsiá a bai reklamá pero….. Ya Inspektor a laga paga restitushon na èks esposo
WILLEMSTAD Un korto sirkuito entrega di e aanslag definitivo riba balor di un kas di un pareha ku a divorsia a pone ku maske titulo di propiedat dje kas tabata riba nòmber dje muhé, Inspektor a duna òrdu pa paga e èks esposo e restitushon ku a paga di más na OZB tempu e pareha tabata kasá ainda.
E aanslagnan preliminar no tabata riba
Daily Nobo
Filis, Cubs, Arizona i Dodgers hopi interesá: Merkado pa Xander a kuminsá bira kayente…
Iran a keda eliminá i desapuntá su fanatikada
Argentina a logra pasa pa e otro buèlta
Manchester United a prepará un oferta pa Cody Gakpo
Gerardo Martino ta stop ku e selekshon mexicano
Rapper Jon Tarifa ta kolaborá ku kantante Darren Gardner den ‘When I was Younger’
ÁMTENAR NA SOAW A BIBA 7 LUNA DEN UN MUNDU DI ABUNDANSIA
Abogado Braam a gana kaso di NAf 2.206.846,25 pa Girobank
KORTE A KAMBIA SENTENSIA DEN E KASO DI MICHELANGELO PENIJN
KASO DI ÁMTENAR KU A HÒRTA PLAKA NA SOAW DEN KORTE.
Trending
-
Sosial6 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal6 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal5 days ago
Abogado Braam a gana kaso di NAf 2.206.846,25 pa Girobank
-
Lokal5 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal6 days ago
Trinta indokumentado venezolano kier a drenta Kòrsou ilegalmente
-
Lokal5 days ago
Wes a kondená asesino di beibi den barika di su mama
-
Lokal6 days ago
Doño di tereno na Veeris kier a kobra Advent 2x pa mesun tereno


c: text/html

text:
Gerrit Schotte ta hala atras for di funshon públiko. (VIDEO)
Lider polítiko di MFK, Gerrit Schotte den un konferensia di prensa a indiká ku e ta hala atras for di su funshon públiko. “Si ta ami ta e estorbo, pa MFK por ta den un gobièrnu, mi ta dispuesto na hala atras,” asina e lider polítiko ku a haña mas tantu voto a splika prensa. Schotte a konsiderá loke ku ta pasa kun’é komo un pèrsiguishon polítiko i ta konfia ku ora su kaso ta kla, e i su señora lo keda liber di tur akusashon.
Konsiderando ku MFK ta e di dos partido mas grandi, Schotte ta haña ku mester papia ku MFK tambe den e proseso pa yega na un gobièrnu nobo. Sinembargo, el a keda straña ku ya partidonan a firma un akuerdo di disponibilidat, sin ku a papia ku MFK. Segun Schotte, públikamente a keda deklará ku e ta un estorbo i komo tal e ta hala atras, pa mira si lo konsiderá pa duna MFK un oportunidat pa drenta gobièrnu.

robotstxt: allowed

filter: keep


text:
Salvador Franken: “Nos ta den temporada di broeimento di boa”
ORANJESTAD (AAN) – DIARIO a tuma contacto cu meneer Salvador Franken di Parke Nacional Aruba (Arikok), relaciona cu e hecho cu den e dianan aki hopi boa ta subi den cura di cas, y vooral si tin mondi nan ta sconde eynan.
Pero tambe riba caminda publico por mira cu tin boanan ta wordo mata pa auto cu a pasa riba nan, of pa hende cu ta corta nan cabes cu machete y ta tira e pidanan riba caya. Na Santa Cruz, por ehemplo, por nota esey na diferente area, aunke den tur e otro distritonan tin aparicion di boa.
Señor Franken a confirma pa DIARIO cu Parke Nacional ta haya hopi yamada pa busca boa cu un of otro habitante a gara na nan cura di cas y personal concerni ta bay na e adres pa gara e boa, hinke den hemchi, y bin Parke cu nan unda nan ta pone nan fria den un den un freezer.
Kiermen, na Parke Nacional nan no ta mata e boanan direct sino cu nan ta muri poco, poco, den silencio den e freezer. Den e procedure, cada aña ta bin expertonan di un Instituto na Merca, cu ta habri e boanan y nan ta investiga kico nan a come, di cual sexo cada un ta, y ta anota e informacion di henter e aña. Despues di esey, e restonan ta bay dump.
TEMPORADA DI BROEI:
Aunke no ta tur aña e boanan ta broei, nan tin nan temporada pa esaki. Precisamente aworaki ta un temporada di broeimento. Interesante ta, señor Franken a splica, cu nan ta haya entre 60 pa 90 yiu, pero e mama boa no ta retene nan yiunan, sino cu ta laga nan los, biba pa nan cuenta, y esey ta e motibo pakico tin tempo cu e boanan ta plama tur caminda na Aruba.
El a splica tambe cu e curpa di e boa tin dos matriz. Kiermen si tin 10 boa ta haya yiu, kiermen cu 20 boa ta nace, ta busca nan lugar pa establece y tambe ta broei na su momento y ta invadi Aruba. E boa por reserva sperma, di manera cu nan mes ta dicidi ki tempo ta broei.
Parke Nacional Aruba no ta conserva e boanan, manera tin hende ta kere. Solamente ta busca nan ora tin peticion y nan mester ta na bista y bibo pa nan gara nan. DIARIO a comenta na señor Franken cu den un cura cu mondi, den un cas na Santa Cruz un boa a sconde, y anochi por a scucha e lamento fuerte di un pushi, y despues di un rato silencio total. No a mira e pushi mas y e habitantenan ta asumi cu e boa a gulie. Señor Franken a splica cu e boa, prome cu guli un animal, ta strangula esaki y esey logicamente, a causa e keho desespera di e pushi. Tambe den e mesun bario varios galiña a disparce, y posiblemente nan a bira alimento pa un boa.
Finalmente, señor Franken a indica cu hende cu ta wordo mordi pa un boa no ta core peligro di wordo envenena y muri. Si ta asina cu como cu nan ta lastra nan tin hopi bacteria cu si por ta dañino pa un hende mordi pa boa y pesey na Hospital tin un angua pa evita cualkier infeccion.
DIARIO ta gradici señor Franken e informacion importante aki. Potret: cortesia di PNA.


text:
swimming
-
Asunción2022
Mikel kier logra Paris2024
“Mi tin un plan cumi lo kier logra na e Weganan Olimpico Paris 2024 cu ta drenta den e top…Read More »
-
Asunción2022
Elisabeth Timmer ta satisfecho cu su prestacion
Landado Elisabeth Timmer ta satisfecho cu su prestacion. Yegando un final A y casi un di dos como tambe un…Read More »
-
Asunción2022
Presentacion Historico pa Mikel
Landado Mikel Schreuders por mira tras di un prestacion historico den e Weganan Suramericano Asuncion 2022. Durante nos entrevista net…Read More »
-
Asunción2022
Final A pa Elisabeth
Elisabeth Timmer ta landa e final A na e Weganan di Asuncion 2022. No obstanto cu e no a logra…Read More »
-
News
Allyson e ultimo atleta pa competi na Tokyo
Allyson Ponson e ultimo atleta di Aruba cu a competi den e Weganan Olimpico di Tokyo 2020 Diabierna mainta e…Read More »
-
News
Ally a hasi su ultimo training
Allyson Ponson a hasi su utlimo entrenamento. Awe den oranan di anochi aki na Tokyo, Allyson Ponson a hasi su…Read More »
-
News
Mikel a mira accion un biaha mas
Mikel Schreuders a mira accion un biaha mas na Weganan Olimpico Tokyo 2020 Awe trempan ora di Aruba, nos atleta…Read More »
-
News
Mikel a mira accion
Mikel Schreuders a mira accion awe mainta Despues cu diasabra madruga nos atleta di tiro Philip Elhage tabata e prome…Read More »
-
News
Weganan Olimpico cla pa start
Nos tres atleta nan lo mira accion den e prome siman di Weganan Olimpico Despues cu diabierna awor e weganan…Read More »
-
News
Piscina Olimpico cla cu nan protocol
Hopi liher Piscina Olimpico Roly Bisslik a keda cla cu nan protocol pa landamento Den un combersacion cu Marla Thiel-Dominquez…Read More »


text:
WILLEMSTAD – 21 di mei 2018 – Resientemente Chef Broertje Marshall a organisá un almuerso pa asina yama danki na Ofisina di Turismo di Kòrsou (CTB) pa e sosten risibí durante su trayektoria kompitiendo komo kokí profeshonal. Chef Charlwin Marshall mihó konosí komo Chef Charlie òf Chef Broertje Marshall tin un trayektoria largu i eksitoso pa loke ta trata e mundu kulinario. CTB semper a asistí Chef Broertje Marshall ku material di promoshon durante kompetensia internashonal i na algun okashon a bai ku Chef Broertje komo parti di e tim di Kòrsou durante eksibishonnan internashonal manera por ehèmpel Sabor Barranquilla na Colombia. Na 2016 CTB a organisá tambe un agasaho pa Chef Broertje Marshall komo muestra di apresio pa su presentashonnan den eksterior.
Resientemente Chef Broertje Marshall a pasa e batuta over pa loke ta trata su partisipashon na kompetensianan internashonal motibu pa kual e la organisá un ‘Thank You Lunch’ pa e tim di CTB ku asistensia di Chef Kenrick Amalia i Chef Fercho Perez. Chef Fercho Perez a bini spesialmente for di Ecuador pa kompartí ku Chef Broertje Marshall i Chef Kenrick Amalia.
E tim di CTB a keda enkantá ku e delisioso almuerso. Ademas di e tim di CTB, Minister di Enseñansa, Siensia, Kultura i Deporte, sra. Alcalá-Wallé tambe tabata presente na e okashon spesial aki. CTB a otorgá tur tres Chef un rekuerdo komo muestra di apresio. CTB ta deseá tur tres Chef tur klase di éksito den futuro.


text:
Preguntanan ku ta wòrdu hasí frekuentemente
General
A pone dos prohibishon i un obligashon den e Ordenansa Nashonal enkuanto Kompetensia, esta e prohibishon riba kartel, e prohibishon riba abuso di un posishon dominante i e obligashon pa notifiká sierto konsentrashonnan. E previshonnan aki a drenta na vigor dia 1 di sèptèmber 2017.
FTAC a wòrdu apuntá dor di e Ordenansa Nashonal komo e organisashon independiente ku ta kontrolá kumplimentu ku e previshonnan aki. FTAC ta outorisá pa kondusí investigashonnan i p’esei e tin vários podernan investigativo. Por ehèmpel, e por pidi pa tur dokumentonan relevante di negoshi di un empresa òf asosiashon di empresanan i e por hasi un investigashon na e ofisinanan di un empresa, sea ku òf sin aviso previo. FTAC por entrevistá personanan relevante.
Ademas, FTAC por proveé konseho pidí òf no-pidí na ministernan tokante e impakto di legislashon proponé, òf aplikabel na kompetensia.
FTAC ta kontrolá si ta kumpli ku e prohibishon riba kartel, e prohibishon riba abuso di un posishon dominante i e obligashon pa mèldu konsentrashonnan, manera ta stipulá den e Ordenansa Nashonal enkuanto Kompetensia. Kartelnan i abuso di un posishon dominante ta restringí kompetensia liber i no-desformá i ta kondusí na preisnan innesesariamente mas haltu, kalidat redusí di produkto i servisionan i ménos inovashon.
Kompetensia liber i no-desformá entre empresanan pa gana e fabor di konsumidónan ta kondusí na preisnan mas abou, mihó kalidat, mas inovashon i mas libertat pa skohe. Komo konsekuensia, bienestar di konsumidó ta oumentá i e ta fortifiká e ekonomia di un pais. Ademas, mas kompetensia ta kondusí na mas empleo, pasobra produkshon i aktividatnan ekonómiko lo oumentá.
FTAC ta kontrolá tur sektor i tur empresa nashonal i ekstranheru ku ta aktivo na Kòrsou. FTAC por lansa investigashonnan basá riba señalnan di un posibel violashon for di sosiedat òf riba su mes inisiativa. FTAC por establesé sektornan prioritario, pero tambe e por hasi investigashonnan pafó di e sektornan aki, si tin señalnan ku ta duna motibu p’esei. Ora ku ta establesé prioridatnan, FTAC lo tuma na kuenta e impakto riba konsumidónan i e problemanan konosí relashoná ku kompetensia. Finalmente, FTAC ta determiná outónomamente i independientemente kua sektornan e lo investigá.
Nos ta habrí riba djarason for di 9:00 te 17.00 or. E adrès di Fair Trade Authority Curaçao ta Pietermaai 6 na Punda. Wak aki pa e detayenan di nos kontakto.
Ta posibel pa bishitá FTAC riba un sita pa entregá tepnan, someté kehonan òf haña mas informashon tokante e reglanan di e Ordenansa Nashonal enkuanto Kompetensia. Por fabor manda un email na info@ftac.cw pa traha un sita òf yama +5999 461 0067 durante oranan di ofisina.
Si bo ta sospechá ku un empresa ta no ta kumpli ku e reglanan di kompetensia, bo por mèldu esaki serka nos. Bo por someté bo tep pa medio di e formulario aki òf pa medio di detayenan di kontakto aki.
E staf di FTAC ta komprondé kompletamente ku ta u paso grandi pa kompartí informashon inkriminatorio tokante bo dunadó di trabou, klientenan òf suministradornan ku nos, prinsipalmente ora bo pensa ku bo por enfrentá un riesgo personal komo konsekuensia di bo notifikashon. P’esei, si bo ekspresá e deseo pa keda anónimo, FTAC lo hasi su máksimo esfuerso pa protehá e anonimidat aki.
Solamente si FTAC ta wòrdu menshoná komo e fuente, ta permití pa reprodusí i/òf distribuí e informashon riba e wèpsait aki kompletamente òf parsialmente, di kualke manera. Naturalmente, bo por referí na e wèpsait di FTAC.
FTAC ta mantené e copyright di e wèpsait aki.
E legislador a duna FTAC òrdu pa kontrolá kumplimentu ku e reglanan stipulá den e Ordenansa Nashonal enkuanto Kompetensia. E reglanan ta konserní e prohibishon riba kartelnan, e prohibishon riba abuso di un posishon dominante i e obligashon pa mèldu sierto fushon i takeover serka FTAC. E reglanan aki ta faborabel pa konsumidónan, pero generalmente no tin ningun regla ku ta diseñá komo “derechinan di konsumidó”. Si e legislador introdusí reglanan den e área di protekshon di konsumidó, por asigná e implementashon na FTAC. Sinembargo, na e momentunan aki, e reglanan aki no ta eksistí (ainda).
Konseptonan básiko
Un kartel ta un akuerdo antikompetitivo òf práktika konhunto entre dos òf mas empresa òf un desishon antikompetitivo òf asosiashon di empresanan.
Klik aki pa mas informashon tokante e prohibishon riba kartel.
FTAC ta kontrolá kompetensia hustu entre empresanan. Un empresa ta kualke unidat ku ta ehersé aktividat ekonómiko, no opstante e forma legal i kon e ta wòrdu finansiá. Esaki ke men ku e forma legal di e empresa no ta determinante. Fundashonnan, kompanianan di gobièrnu i personanan natural ku ta ehersé aktividatnan ekonómiko tambe por wòrdu konsiderá komo un empresa.
Kualke aktividat ku ta konsistí di ofrese merkansia i servisio riba merkado, sin importá si e ta enbolbí kompensashon finansiero òf ta wòrdu konsiderá un aktividat ekonómiko. E reglanan stipulá den e Ordenansa Nashonal enkuanto Kompetensia ta aplikabel pa tur empresa i asosiashon di empresanan nashonal i ekstranheru ku ta ehersé aktividatnan ekonómiko den merkado di Kòrsou.
Lesa mas tokante na ken e reglanan di kompetensia ta aplikabel den nos foyeto general riba e Ordenansa Nashonal enkuanto Kompetensia.
Un konsentrashon por ta formá di kualke atkisishon òf kambio di kòntròl den empresanan. Tin tres tipo di konsentrashon: fushon, takeover i joint venture.
- Un fushon ta konserní dos òf mas empresa independiente ku ta kombiná bira un empresa nobo.
- Den kaso di un takeover, un kompania ta atkerí kòntròl riba e otro kompania, por ehèmpel dor di kumpra un bloke di akshon. Atkisishon di kòntròl ke men ku e partido partikular ei ta optené influensia desisivo riba e aktividatnan di empresa ku ta wòrdu atkerí.
- Un joint venture ta un negoshi konhunto di dos òf mas empresa. Klik aki pa mas informashon tokante konsentrashonnan i ki ora mester notifiká FTAC di nan.
Un empresa ku un posishon dominante tin un posishon asina fuerte riba merkado ku kompetensia ta debilitá.
Un empresa tin un posishon dominante di tur manera, si e tin un parti di merkado di 60% òf mas. Un empresa tambe por tin un posishon dominante, si e kuota di merkado ta mas chikitu, dependiendo di e forsa di kompetensia, entre otro, i di e posibilidatnan di empresanan pa drenta e merkado.
Teniendo un posishon dominante no ta prohibí, pero un empresa ku un posishon dominante no ta permití pa hasi abuso di dje. Klik aki pa mas informashon tokante abuso di un posishon dominante.
Un merkado relevante ta konsistí di un merkado di produkto i un merkado geográfiko. Definishon di merkado ta esensial pa kalkulá kuota di merkado, por ehèmpel pa determiná si bo empresa tin un posishon dominante òf pa determiná si mester notifiká FTAC di bo fushon òf takeover. Bo por lesa mas tokante reglanan pa empresanan ku un posishon dominante den nos foyeto tokante abuso di un posishon dominante. Bo por lesa mas tokante e obligashon pa notifiká FTAC di sierto konsentrashonnan den e foyeto tokante e obligashon pa mèldu fushonnan i takeover.
E merkado relevante di produkto ta konsistí di merkansia i/òf servisionan ku e usuario ta konsiderá interkambiabel òf sustituibel pa motibu di karakterístikanan di produkto, preis i uso intenshoná. E reakshonnan di klientenan riba kambionan di preis i/òf servisionan en partikular ta determinante den e definishon di e merkado relevante di produkto. Diferente produkto ku ta kumpli ku e mesun demanda di kliente por ta parti di e mesun merkado di produkto.
E merkado geográfiko relevante ta konsistí di e área den kua e empresa ta ofresé produkto i servisionan i den kua e kondishonnan di kompetensia (manera preis, kalidat, regulashonnan) ta kasi similar. E merkado relevante geográfiko por ta un parti di Kòrsou, henter Kòrsou òf un área mas grandi (por ehèmpel e region karibense, Amérika Latino òf henter mundu). E komportashon di kompra di klientenan tambe ta relevante den kaso aki.
Ora ta definí e merkado relevante, e Ordenansa Nashonal ta sigui e [Anunsio di e Komishon Europeo enkuanto e stipulashon di e merkado relevante pa e derecho di kompetensia komun (PbEG 97/C 372/03)]. [Bekendmaking van de Europese Commissie inzake de bapaling van de relevante markt voor het gemeenschappelijke mededingingsrecht PbEG 97/C 372/03)]Aplikando e konsepto di “merkado relevante” FTAC lo tene na kuenta e sirkunstansianan legal i ekonómiko na Kòrsou.


text:
KRALENDIJK – Awe djabièrnè mainta Boneiru a risibí un pal’i áwa un biaha mas. Durante di e próksimo 24 ora, mas nubia lo move riba nos region. E nubianan aki lo generá algun áwaseru kompañá pa posibel welek i bos riba vários parti di nos isla, espesialmente durante oranan di awe mainta. Mas aleu, ta antisipá ku bientu lo mantené un forsa suak te moderá i esaki lo resultá den un kondishon di laman relativamente trankil.
Informashon ofisial ku Radio Live 99.9 FM a risibí di kapitan di haf Gunther Flanegin pa awe djabièrnè, ta indiká ku tin hopi disturbio di awaseru awe tambe riba Bonaire. Awe lo yobe ku bientu ku lo yega te 30 kònòpi. Ainda no tin aviso pa boto chikitu, sinembargo mester keda monitòr esaki i si e bira un alarma KNMI lo tuma kontakto, Flanegin a bisa. Pa motibu di mal tempu ku ta pasa riba Bonaire i áwaseru for di direkshon sùit, por tin resake atrobe.


text:
ORANJESTAD – Dia 1 di juli 2017 DIMAS, Departamento di Integracion, Maneho y Admision di Stranhero, a cumpli 11 aña di existencia como organisacion gubernamental den e cadena di estranheria.
Cu e meta di sigui cumpli y surpasa e expectativanan y necesidadnan di su clientenan, tanto clientenan particular como clientenan di negoshi, DIMAS, cu sosten di
Interpoint/VKA Carib Media, a traha un website completamente nobo y simpel.
DIMAS ta contento y satisfecho di por anuncia, cu despues di algun luna di preparacion y trabou den ekipo, cu entrante di juli di 2017 DIMAS a logra di concretisa un otro proyecto/meta mas, esta di tin su website nobo: www.dimasaruba.aw den aire!
E website nobo di DIMAS ta accesibel den tres diferente idioma. E website ta comparti na un manera diferente compara cu esun anterior, haciendo e asina mas agradabel pa e cliente, sea cu ta uno particular of uno di negoshi, pa busca y haya tur informacion cu e mester na un manera facil y lihe.
DIMAS na caminda pa “DIMAS 2.0” lo sigui inverti den su recurso humano, pero tambe lo sigui probecha avancenan tecnologico, y lo implementa mas proyectonan di mehoracion, pa asina sigui hisa continuamente e eficiencia, efectividad y e calidad di su proceso, su servicionan y su productonan.


text:
Tin sufisiente skol na Kòrsou ku tin papiamentu komo idioma di instrukshon, lo bo por haña un lugá relativamente lihé. E nivel di enseñansa ta basta rasonabel, pero e ta diferensia for di e nivel di Hulanda. Esaki ta vária pa kada skol, pero uso di bòrchi nan digital ta mas komun awendia kompará ku e bòrchi nan ku bo mester skirbi ku krijt manera ántes. Debí na e skarsedat di material pa skol na papiamentu i tambe ku bista riba e echo ku hopi hende ta fokus pa nan yu sigui studia na Hulanda, tin un demanda grandi pa skol na hulandes. Pero nos no mester lubidá ku mayoria mucha ta papia papiamentu tòg den klas i rondo di skol. Ala bes tambe e echo ku dosentenan ta usa material na hulandes i lo splika les na Papiamentu tambe.
Tin skol nan tambe ku ta kompletamente na hulandes ku ta:
Pa mas informashon di skol na kòrsou por mail nos na OWCS.Communicatie@gobiernu.cw


text:
The content originally appeared on: Diario
Glenbert F.Croes :
ORANJESTAD (AAN): Conseho di Partido unanimamente a proclama nos Lider, un biaha mas nos Lider, merecidamente.
Evelyn Wever Croes a hereda un pais na borde di bancarota. Cu su determinacion, vision y amor pa patria, e tabata hibando Aruba den apenas 2 aña di gobernacion na un surplus pa 2020, te ora cu COVID a bati na nos porta 13 di maart 2020.
El a sa di dirigi e pais aki den e peor crisis cu den existencia di Aruba, nos a yega di experencia. Ademas di e pandemia di salud, e crisis financiero cu nos mester a enfrenta. Negoshinan a cera. Hendenan a perde entrada di anochi pa mainta. Gobierno a perde entrada. Evelyn Wever Croes tur anochi incansablemente tabata mantene nos pueblo informa di kico tur ta pasando na y cu nos pais.
E crisis a haci cu mester a actua cu man firme pa evita cu nos pais lo hundi, y nos pueblo hunto cu ne. Como sifuera poco, ora cu nos a bati na porta di madrepatria pa ayudo, nan a bin cu un cantidad di exigencia cu lo a exigi esfuerso sobrehumano pa cumpli cu nan. Evelyn Wever Croes, como un berdadero lider, a lora manga y cuminsa negocia. Ora tur otro a grita: “firma pa caba”, el a para firme. Y awe nos ta wak y biba e frutonan.
Mientras tanto Aruba ta brotando y briyando di energia positivo atrobe, cu un comercio den pleno recuperacion, turismo surpasando tur expectativa, un gobernacion stabiel, nos Lider trahando incansablemente pa trece recuperacion den cas, paz y progreso pa nos Pueblo.
Pa tur e motibonan aki y mucho mas, nos Lider di Partido, e Lider di nos pais como e votegetter di mas grandi, ta pa aclamacion unanime e Lider pa sigui dirigi nos Partido y nos Pais.


text:
The content originally appeared on: Diario
ORANJESTAD (AAN) – Minister di Enseñanza, señor Endy Croes, a yama un conferencia di prensa Diaranzon mainta, relaciona cu e tema di OAA (Openbaare Avondleergangen Aruba) y e leertraject.
Tabata presente tambe pa elabora riba e tema, señor Carlos Martinez, y señora Shinouska Albertus.
E dignatario a haci un introduccion y a splica cu den luna di Augustus, nan tabata den un conferencia di prensa, unda nan a compromete cu na September nan ta cuminza cu OAA y Leertraject y esey ta e caso tambe.
Carlos Martinez y Shinouska Albertus ta e profesionalnan cu ta trek e proyecto aki, y nan a papia al respecto y con leu esaki ta.
E mandatario a trata otro temanan, entre nan un acuerdo cu a firma na Bonaire pa restart e weganan interinsular, otro aña na Maart.
El a menciona tambe e werkconferentie cu a tuma lugar na Aruba y cu a conclui diaranzon, cu presencia di e Islanan di Curacao, Bonaire, Saba, St. Eustatius, Sin Maarten, Aruba y tambe Hulanda. E mandatario a duna un update di esaki. Tambe, el a referi na e instalacion di e Rector di Universidad di Aruba como profesor, cu ta prome biaha na Aruba cu esaki ta tuma lugar, y cu a duna un discurso hopi interesante.
Seguidamente, el a cede e palabra na señor Carlos Martinez, encarga pa habri OAA e aña aki.


text:
Morgenster/ Sero Patrishi – Diadomingo marduga den careda di 3’or pasa mientras polisnan tawata atende un accidente serio na Sero Patrishi, un otro accidente similar ta sosode.
Un patruya mester a kita di Sero Patrishi pa bay Morgenster, pa un auto cu a dal contra un palo di luz.
Na yegada nan a topa cu basta cos gespart rond y tambe palo di luz kibra y wayanan colgando rond.
Algun rato despues a sigui e rastro di e vehiculo cu manera nos anteriormente ta un Hyundai Elantra color cora.
Na stuur tawata tin un dama cu a sigui core y basa ariba e rastro cu e la laga ariba caminda a bin topa cu e auto, na un cas pariba di Paper Clip Rotonde.
Eynan tambe e dama a bay laga e auto habri cu tas y tur den dje.
Doño di e cas y alabes aparentemente di e vehiculo tambe a sali furioso y a papia yen cos bruha. Uno tawata cu e no a reconoce su auto cu e mes a fia hende.
Polis di trafico a presenta y despues di tuma tur dato a confisca e auto y a hiba Balashi.


text:
Kon bo organisashon por partisipá?
Kon pa inskribí bo organisashon pa partisipá na CURA DOET 2023?
Via di e wèpsait aki mes. Djis klek riba e boton aki bou i kuminsá e proseso. Sigui kada stap i yena tur detaye mas kompleto ku ta posibel. Duna mas informashon di bo organisashon, kaba di yena tur kos di bo proyekto i despues hasi bo petishon pa aporte finansiero.
Partisipá na CURA DOET 2023
Partisipá ta fásil! Registrá bo proyekto riba e wèpsait aki. Boluntarionan interesá por inskribí via e wèpsait aki pa duna bo organisashon un man.
Registrá ta fásil! Bai na:
- Krea un profil
- Login (warda bo datonan di log in bon)
- Añadí proyekto
- Aporte finansiero
Kiko bo mester yena?
- E datonan korekto di bo organisashon i e punto di kontakto;
- Un deskripshon komprendibel i entusiasmá di e proyekto;
- E kantidat di boluntario ku bo ta buska;
- Kiko ta pidi komo aporte finansiero i kon bo a hasi e kalkulashon aki
Si bo yena tur kos bon, e boluntario interesá por haña bo proyekto pasó e ta visibel mesora riba e wèpsait. Tambe bo ta haña un notifikashon ku bo petishon pa aporte finansiero a ser risibí i ku nos lo evaluá esaki.
Kiko bo mester tene kuenta kuné pa haña aporte finansiero?
Bishitá e link di aporte finansiero pa bo por haña mas informashon di e kondishonnan.
Importante pa tene na kuenta!
Oranje Fonds i Curaçao Cares no ta para responsabel pa kualke aksidente òf daño durante CURA DOET. Plania bo tarea teniendo seguridat di boluntarionan na kuenta i no tuma niun riesgo. Preferibel laga partinan tékniko di un tarea den man di profeshonal. Sòru tambe pa bo organisashon ta sigurá.
Bo mester di sostén?
Bo mester di yudansa pa pensa un bunita proyekto, bo ke mas publisidat pa bo proyekto, òf bo ke sa kon bo por haña mas boluntario pa yuda bo organisashon? Tuma kontakto ku e tim di CURA DOET na Curaçao Cares i ku gustu nos lo yuda bo kompletá inskripshon di bo organisashon. Mas pronto nos tende di bo, mas mihó nos por yuda bo. Bèl nos na 78881951 òf 7881952.


text:
Kralendijk- Entidat Publiko Boneiru ta bai kambia su forma di raportá progreso ku bakunashon riba e isla. Hopi hende ta kritikando ku for di e tabèl ku sifra ku gobièrnu ta manda pa prensa tur dia, no por dedusí fásilmente kuantu hende a bakuná riba un dia partikular.
Esaki ta kondusí na impreshon ku ta bakunando ménos hende ku ta bakunando berdaderamente. P’esei, ta trahando riba un forma nobo di presentá e sifranan diario di bakunashon, ku lo mester kuminsá usa entrante siman benidero.
Manera AworBonaire ta komprondé di su fuentenan, departamentu di Salubridat Públiko i departamento di Komunikashon di gobièrnu ta poniendo último man na e tabèl nobo ku mester trese mas klaridat i ménos konfushon.


text:
The content originally appeared on: Diario
Anualmente mester presenta un bista completa riba desaroyo
*E base financiero democratico di e pais a wordo kibra ayera
* A introduci sancion contra gobernantenan cu abusa di placa?
ORANJESTAD(AAN)- Ora papia di recesion mundial ta papia di un tempo den cual e ciudadano rond mundo lo enfrenta problema serio.
Na e momentonan aki ya ta un problema pa hopi hende pone cuminda manera nan a costumbra riba mesa mientras hopi ta puntra nan mes con nan mester sigui cu gastonan den futuro.
E peso di Aruba ta keda su peso di belasting, cu a wordo historicamente introduci como e fondonan cu Pueblo ta entrega gobernantenan, pa cu aprobacion di Pueblo, nan gasta.
Si awe tanto Arubiano ta den problema serio, no ta solamente pa motibo di e crisis mundial pero tambe pa e hecho, cu Aruba a bira un pais di gastonan halto pa e ciudadano y tur sector, pasobra e contribucion cu mester paga pa e comunidad por funciona, a bira demasiado halto.
Den e situacion actual ningun hende por priminti ningun hende nada, pasobra ningun hende ta na haltura kico lo pasa concretamente na mundo riba termino cortico of largo.
Un cos ta sigur, cu e temponan nos dilanta lo ta dificil manera ta keda presenta rond mundo.
Aruba, ademas di pandemia y guera di Ukraine mara na e Guera di Petroleo, tin un peso cu a wordo crea pa e Arubiano, ora gobernantenan a abusa di nan poder y a abusa di placa di Pueblo, cu a wordo completamente despista.
Pakico Aruba mester paga tanto belasting?
Democracia a faya ayera ora Parlamento di AVP a entrega na Gobierno Mike Eman e placa di Pueblo pa e spart manera e tabata hiba di gusto.
Esaki ta e gran berdad.
E Parlamento di Aruba den pasado a dicidi cu e ta bay contra su motibo di existencia cu ta controla Gobierno y evita cu placa di Pueblo ta wordo abusa manera a socede durante e periodo di 2009 pa 2017, cu a destrui Aruba.
Bofon a wordo haci di Pueblo cu a wordo invita dor di ex Prome Ministro Mike Eman pa awe paga loke e mester paga na belasting cu “orguyo”.
Den un tempo di tension mundial enorme, ta facil cera wowo pa pasado cu ta nos mihor maestro.
Pero mester haci Husticia cu Pueblo. Mester splica Pueblo con a deshaci di e oportunidad pa evita cu den futuro atrobe lo surgi un Mike Eman, cu ta abusa di su poder y cu sosten di su mayoria den Parlamento ta crea un desaster pa Aruba paga.
Cuanto Aruba a paga di e totalidad di debe di PPP, cu ta e forma pa a kibra ley cu ta exigi Parlamento controla e placa di Pueblo cu ta wordo gasta dor di un gobernante?
Democracia financiero ta exigi pa Parlamento mira kico Gobierno ta gasta pero e exigencia aki a wordo geschrap cu e proyectonan di 1.6 Biyon cu a bira mucho mas.
Periodicamente Aruba mester wordo informa cuanto el a paga y kico mas e mester paga di e proyectonan aki, cu ta contra e institucion di Parlamento cu semper mester ta e controlador cu Pueblo a eligi pa lucha pa bienestar di Pueblo cu a bira obheto di bofon di Mike Eman, cu ta e gobernante responsabel pa e dolor financiero di Aruba den un crisis mundial cu ta topa cu un sin defensa financiero.


text:
Kralendijk – Komité Nashonal 4/5 di mei den koperashon ku ‘Stichting de Cultuur Kameleon’ a emití un edishon nobo di e Buki pa Pensa pa grupo 7 di Enseñansa Primario. Gezaghèber Edison Rijna tambe a risibí un buki for di man di Riet Sealy.
Ku e buki akí e muchanan ta haña mas komprendimentu pa loke ta trata historia lokal di Segundo Guera Mundial, pero tambe tokante kiko libertat ta nifiká. E Buki pa Pensa akí ta inkluí vídeo di entrevista ku personanan di nos islanan ku a pasa den e periodo akí.
Tambe a tuma lugá un treinen ònlain, kaminda dosentenan por a haña sosten di Yvonne Willemsen tokante kon nan por hinka e Buki pa Pensa akí den kuríkulo i kua ta e wèpsaitnan ùtil pa usa.
Tur skol básiko a risibí e Buki pa Pensa akí, i tambe SGB.
‘Summerschool’ tambe lo bai hasi uso di e bukinan aki i na un manera kreativo pone man na obra ku e tópiko akí. E periodo di limitashon di libertat, karentena i toke de keda ta hasi e konekshon entre e periodo di guera i e pandemia di Covid aktual atrobe.
Nos ta spera ku lo hasi bon uso di e bukinan ku kuenta di den tempu di guera i ku esaki lo desafiá e muchanan pa pensa tokante nifikashon di libertat.


text:
Pa aña 2021 Aruba Hotel & Tourism Association ta organisando un ceremonia special di “AHATA Excellence Awards” pa honra empleadonan cu dedicacion excepcional den nan trabao. Cada compania miembro tin oportunidad pa selecciona un empleado cu ta personifica esfuerso extraordinario y servicio excelente. Durante e evento cu lo tuma luga dia 2 di december, AHATA lo gradici y premia e empleadonan clave cu ta sostene un industria di turismo exitoso y economia productivo.
AHATA ta gradici varios sponsor cu ta yuda haci e evento posibel manera CMB, Hyatt Regency Aruba Resort, De Palm Corporation, y Tropical Bottling Company.
Despues di ricibi nan certificado y premio, cada honrado lo expresa nan motivacion pa logra excelencia den nan trabao durante un entrevista cortico. AHATA lo publica e mensahenan especial di e trahadornan balente y positivo riba rednan social hunto cu expresion di aprecio pa nan contribucion na Aruba.


text:
Trinidad i Tobago
Trinidad i Tobago, ofisialmente Republic of Trinidad and Tobago, ta un pais insular den Oséano Atlántiko situá nòrt-ost di Venezuela. E islanan tabata habitá na 1498 pa indjannan Arawak. Na aña 1498 Cristóbal Colón a yega e islanan aki i a tuma poseshon di nan na nòmber di e Reinan katóliko di Spaña. Pa mas ku tresshen aña e islanan a keda bou di dominio spañó. Spaña sinembargo a neglishá e islanan totalmente i konstantemente nan tabata blanko di atakenan di pirata hulandes, ingles i franses. Na 1797 Trinidad ofisialmente a keda nombrá teritorio ingles i na 1898 ofisialmente a bira e pais di Trinidad i Tobago.


text:
…..diferente aktor enbolbí ku e tópiko di seguridat di turista ta partisipá……
WILLEMSTAD- 1 sèptèmber 2014:- Entrante 1 di sèptèmber te ku 5 di sèptèmber un grupo grandi ku ta konsistí di diferente aktor enbolbí ku e tópiko di seguridat di turista ta partisipando na un programa di training dirigí riba e tópiko di seguridat. Durante di e apertura a hiba palabra Minister di Hustisia sr. Nelson Navarro, Dr. Peter Tarlow kual ta un di e trainernan i tambe sr. Hugo Clarinda di Ofisina di Turismo di Kòrsou (CTB). Minister Navarro a para ketu entre otro riba e aspekto di seguridat di e turista i e importansia di kuerpo di POLITUR ku pronto lo habri su di tres pòst.
Meta prinsipal di e training ta pa oumentá e nivel di konsiensia tokante e medidanan di seguridat i protekshon, alabes perfekshoná e trabounan pa di e forma ei kontribuí na un ambiente mas sigur tantu pa e empleado komo esnan ku ta bishitá nos isla. Ademas di esaki e training lo yuda e partisipante pa e ta mihó prepará pa identifiká, enfrentá i respondé riba menasanan direkto i indirekto. Tambe e training lo prepará e partisipante pa diserní kada situashon i prevení insidentenan ku por perhudiká bida di e empleado, bida di e bishitante i e imágen di nos industria turístiko den su totalidat. E gruponan ku ta partisipá na e training ta konsistí di POLITUR, Kuerpo Polisial Kòrsou, Konsulado Merikano, agentenan di seguridat na aeropuerto, haf, imigrashon, duana, hotèl, playa i tambe diferente personal di seguridat privá ku ta laborá den e arianan turístiko.
E programa di training ta keda duná pa Dr. Peter Tarlow ku ta un orador mundialmente konosí i un eksperto riba e impakto di krímen i terorismo riba industria turístiko i sr. Jason Keller ku ta konosí pa su eksperensia riba e tereno di seguridat personal. Aktualmente e ta laborando komo polis dirigí riba e aspekto di krímen riba kaya. Lo trata diferente tópiko durante e training manera (1) seguridat di turismo i servisio na kliente, (2) seguridat di turismo i diferente kultura, (3) seguridat di turismo i industria turístiko, (4) turismo i terorismo, (5) turismo i desaroyo di komunidat i finalmente un charla riba komportashon di e bishitante. E training ta konsistí di un parti teorétiko i práktiko. Kada dia di training lo konta ku partisipashon di mas òf ménos 50 persona.
CTB ta gradisí Curaçao Ports Authority, Curaçao Airport Holding i Curaçao Airport Partners pa nan kontribushon na realisashon di e programa di training. Ta trainingnan manera esaki ta yuda ekipá empleadonan ku e hèrmèntnan nesesario pa atendé insidentenan ku por tin influensha direkto riba nos industria turístiko. Éksito na tur partisipante.


text:
E tema di e aña aki ta Educacion pa proteha mañan (“Education to Protect Tomorrow”), cu ta un yamado pa fortalece acceso na educacion di calidad tocante diabetes pa diabeticonan, pa cuido medico y comunidad en general.
Diabetes ta un enfermedad cronico, cu ta categorisa como un malesa no transmitibel (NCD’s).
E malesa serio aki ta afecta bo bista, funcion di riñon, bo nervionan, bo curason, circulacion y celebro. Diabetes por ta genetico of por desaroya door di un estilo di bida no saludabel.
Bo tabata sa cu na Aruba, 16.24% di persona ta sufri di diabetes? Un porcentahe hopi halto compara cu e resto di mundo.
Algun tip di Departamento di Salud (DVG) pa combati diabetes:
- Move suficiente (minimo 30 minuut pa dia).
- Come saludabel. Purba cushina na cas.
- Mantene un peso saludabel.
- Stop di huma.
- Percura pa bo tin tempo pa relaha.
- Cuida bo pianan bon y controla nan tur dia.
- Evita alcohol.
Cuminsa haci cambionan positivo pa bo salud. Educa awe over di diabetes pa bo por ta proteha mañan!


text:
Sur Amérika
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Sur Amérika of Suramérika ta e kontinente sur di Amérika, situá den e hemisferio wèst i mayoria parti den hemisferio sur ku un poblashon relativamente chikí den hemisferio nort. E tin frontera ku Oséano Pasífiko na parti west i ku Oséano Atlántiko na parti ost i ku Nort Amérika i Laman Karibe na parti nort. E palabra "amerika" a wordu uza prome dor di kartografo Martin Waldseemüller i Matthias Ringmann, na Amerigo Vespucci, ku tabata e promé oropeo ku a bisa ku e teranan nobo no tabata India sino un mundu nobo ku Oropa no tabata konose. Sur Amérika tin un area di 17,840,000 kilometer kuadrá, of kasi 3.5% di e superfisie di mundu. For di 2005, su poblashon ta wordu estima na mas ku 371,090,000 habitante. Sur Amérika su area ta di kuater den rango despues di Asia, Afrika, i Nort Amérika) i na poblashon e di sinku despues di Asia, Afrika, Oropa i Nort Amérika.
Geografía[editá | editá fuente]
Sur Amérika ta okupá un parti di e tera ku tin biaha ta wòrdu referí na dje komo e Mundu Nobo. E kontinente ta generalmente delimitá dor di e zona di awa di Darién banda di e grens di Colombia anto Panama, of tin biaha dor di e kanal di Panama ku ta bai dor di e Istmus di Panama Geopolitikamente tur di Panama - inkluyendo e parti ost di Panama - ta inklui den Nort Amérika su so anto entre e demografia di Amérika Sentral tambe. Kasi tur di Sur Amérika ta sinta riba e plàt di Sur Amérika.
Hopi di e Islanan den Karibe ta situá riba e plato di Karibe, un plato tektóniko ku un topografia difuso. E islanan di Aruba, Barbados, Trinidad, i Tobago ta sinta riba e parti nort di e shelf kontinental di Sur Amérika. E islanan di Kòrsou, Boneiru anto e islanan Venezolano ta sintá mas nort ainda di e schelf merikano. Geopolitikamente e teritorionan di Karibe ta generalmente un parti di Nort Amérika. E nashonnan suramerikano ku tin frontera ku e Laman Karibe ta Colombia, Venezuela, Guyana, Sürnam i Guyana Franses- nan ta konosí komo Suramérika karibense. Otro islanan ta e Islanan Galapagos di Ecuador anto Isla di Pasku di Chile Isla di Robinson Crusoe, Chiloé i Tiera del Fuego.
Sur Amérika tin e kaskada mas grandi di mundu Angel Falls na Venezuela; e rui di mas grandi na mundu (kua volumen), e Riu Amazonas, e kadena di seru mas largu na mundu, e Andes (ku su seru mas haltu ta Aconcagua na 6,962 m; e luga di mas seku na mundu, e Desierto di Atacama e selva di mas grandi na mundu, e selva di Amazone; e kapital mas haltu na mundu La Paz, Bolivia; e lago navegabel mas haltu na mundu, e Lago di Titicaca; anto ekskluyendo stashonnan sientífiko e luga habita mas sur na mundu, Puerto Toro, Chile.
Sur Amérika su mineralnan mayor ta oro, plata, heru, tin i petroleo. Hopi rekurso di Sur Amérika a trese un entrada grandi espesialmente den tempu du guera anto kresementu ekonomiko lihe. Pero e konsentrashon den produsi anto exporta a hindera e desaroyo di ekonomianan diversifika. E fluktuashon di e preis di komodidatnan di e merkado internashonal a tene historikamente ku e ariba i abounan di e merkado a kousa hopi instabilidat politiko. Esaki ta wordu kombati dor di diversifika e produkshon pa kita e dedikashon de e ekonomianan for di un produkto di eksportashon.
Sur Amérika ta un di e kontinentenan mas biodiversifika na mundu. Sur Amérika ta kaminda bo por haña hopi tipo di bestia inkluyendo e llama, e anakonda, e piraña, e jaguar, e vicuña, anto e tapir. E selva amazoniko tin un biodiversidat haltu konteniendo un mayoria kantidat di e espesienan na mundu. Otro region nan na Sur Amérika ta inlui e Estadonan Andino, e Guiananan, e kono sur anto Brazil ku ta e pais mas grandi di e kontinente den area i tambe poblashon.
Historia[editá | editá fuente]
Pre-Historia[editá | editá fuente]
Sur Amérika ta pensa di ta habita prome dor di hendenan ku a bin for di e brug di tera di Bering for di e teritorio ku aworaki ta Rusia. Un par di sitionan arkeologiko no ta pas na e teoria aki anto ta indika un teoria alternativo di Aborigenonan Merikano Pre-Siberiano. E prome evidensia di eksistensia di praktikanan di agrikultura ta data na mas o menos 6500 prome ku kristu, ora a kuminsa kultiva batata, peper anto bonchi pa kuminda den e teranan haltu di e basino amazoniko. Evidensia di keramika ta indika ku tabata krese manioc, ku te ahinda nan ta kome awendia, for di 2000 prome ku kristu.
Pa 2000 prome ku kristu hopi aldea agrariko a kuminsa aparese ront di e Andes, anto e otro regionan religioso. Piskamentu a bira komun kantu di e kosta, yudando pa establese piska komo e kuminda primario. Sistemanan di irigashon tambe tabata wordu husa den e tempu aki ku a yuda krese un sosiedat agrikultural.
Kulturanan suramérikano a kuminsa domestika llamanan, vicuña, guanaco i alpaca den e serunan di Andes ront di 3500 prome ku kristu. Nan tabata huza nan komo un rekurso di lana i karni pero tambe pa transporta kos.
Sivilisashonan Pre-Kolombiano[editá | editá fuente]
E kresementu di agrikultura anto e aparesementu di dorpnan permanente a kuminsa ku e kresementu di varios sivilisashonan na Sur Amérika.
E dorpnan i kultura mas prome konosi na Sur Amérika anto henter Amérika huntu tabata e kultura Valdivia na e kosta zuidwest di Ecuador.
Un di e sivilisashonan prome tabata na Norte Chico, riba e kosta Peruviano sentral. Aunke nan tabata un kultura pre-seramiko, nan architektura monumental tabata mesun grandioso ku e piramidonan egipsio. E klaso di gobiernu di Norte Chico a establese un ret di komersio ku a desaroyora arkitektura ku a sigui ku e kultura di Chavín pa 900 prome ku kristu, segun un par di sitionan arkeologiko. Artefaktonan a wordu haña na un sitio yamá Chavín de Huanta na peru riba un elevashon di 3,177 meter. E sivilisashon Chavín a dura di 900 pa 300 prome ku Kristu.
Na e kosta sentral di peru, ront di e kumisamentu di e prome milenia despues di kristu e sivilisashonan Moche (100 prome ku kristu pa 700 despues di kirstu, na e kosta nort di Peru), esun di Paracas anto Nazca (400 prome ku 800 despues di kristu, Peru) a florese anto tabata tin estadonan ku militarnan permanente improvisando agrikultura dor di miho irigashon anto nobo tipo di arte seramiko. Riba e Altiplano, e sivilashon Tiwanaku (100 prome ku kristu pa 1200 despues di kristu, Bolivia) a maneha un netwerk komersial basá riba religion.
Ront di e siglo 7, e sivilisashon nan di Tiahuanaco i Wari su emperionan a ekspande nan influensia den dur e region de Andes, imposando urbanismo di Huari i e religionnan i ikonografia di Tiahuanaco.
Kolonisashon Oropeo[editá | editá fuente]
Na 1494, Portugal i Spaña, e dos paisnan martimo grandi na e tempu ei, riba e kerementu ku tera nobo lo wordu haña mas na west a firma e Tratado di Tordesillas, na kua nan a bisa, ku aprobo do papa, ku tur e tera for di Oropa lo ta un duopolio di e dos paisnan.
E tratado a establese un liña imaginario di e meridian nort ba suit 370 luega wesy di e islanan Cape Verde, aproksimadamente 46° 37' W. Den termino di e tratado tur tera ku a keda west di e liña ei (kasi tur di e tera merikano) lo bira si Spaña, anto tor kos ku keda ost di e liña ei, na Portugal. Komo midimentu di longitud no tabata hopi eksakto e tempu ei e liña no a wordu enforsa striktamente anto Protugal por a ekspande Brazil pasando e liña kompletamente.
Kuminsando na e añanan 1530, e hendenan i rekursonan natural di Sur Amerika a wordu eksploita dor di konkistadonan oropeo, prome di Spaña anto despues tambe di Portugal. E nashonan aki a tuma tera anto rekurso pa nan mes anto a dividi e kontinente den kolonianan.
Malesanan oropeo manera sende-paga, influenza bof anto typhus)—na kua e hendenan indigeno no tabata ta imuna p'e- anto sistemanan inhumano di labor forsá, manera e haciendanan anto minanan, a desima e poblashon nativo bou di kontrol spaño. Despues di esaki esklabonan, ku a haña immunidat na e malesanan aki, a wordu trese pa remplasá nan.
E Spañonan tabata kometi pa konverti e nativonan na Kristianismo anto a elimina tur praktikonan kultural ku a stroba esaki; toch esaki no a logra kompletamente pasobra hopi gruponan nativo a simplemente brua katolisismo ku nan idolitario anto nan kreensianan politeístiko. Tambe, e spañonan a trese na lenga na e mesun grado ku nan religion, toch e Misa Katoliko Romano su evangelisashon di e lenganan di Quechua, Aymara, i Guaraní a kontribui na e uzo kontinuo di e lenganan nativo aki aunke solamente den forma oral.
Eventualmente, e nativonan i e spañonan a haña yu ku otro trahando un klase mestizo. Na e kuminsamentu, mayoria di e mestizonan di e region di Andes tabata tin mamanan nativo i tatanan spaño. Despues di independensia mayoria di e mestizonan tabata tin tatanan nativo i mamanan oropeo of mestizo.
Hopi di e arte nativo a wordu konsidera idolo falsu anto a wordu destrui dor de e eksloradonan spaño; esaki ta inklui hopi eskultura di oro i plata anto otro artefaktonan ku a wordu haña na Sur Amérika, ku a wordu dirtí prome ku a wordu hina spaña of portugal. Na otro mano, e Spañonan e Portuguesnan a trese e estilo arkitektoniko di oropa na e kontinente anto nan a mehorá e infrastuktura manera brugnan, kayanan, anto e sistema di roi di e suidatnan ku nan a haña. Tambe nan a drecha relashonan ekonomiko i komersial, no djis di Amerika i Oropa pero tambe entre e hendenan di e kontinente. Finalmente e ekspanshon di e lenganan portugues i spaño a uni hopi kultura ku tabata separa dor di lenga.
Guyana tabata un kolonia portugues, pero Hulandesnan, anto Inglesnan a tuma e luga over. E pais a wordu parti den 3 pida, un kontrola dor di kada un di e podernan te ora e Inglesnan a tuma ful kontro di e area.
Independiensia[editá | editá fuente]
E poseshonan Sur Amerikano di e korona spaño a gana nan independensia entre 1804 i 1826 na e gueranan spaño-merikano di independensia . Simón Bolívar di Venezuela anto José de San Martín di Argentina tabata e lidernan di mas importante di e bringamentu pa independensia. Bolívar a kuminsa un revolushon grandi na e parti nort di Sur Amérika, anto a marcha su armada sur direkshon di Lima, e kapital di e Viseroyaltat di Peru. Terwijl, San Martín a bai ku un leger na Viceroyaltad di Rio de la Plata dor di e serunan di Andes, pa bai serka General Bernardo O'Higgins na Chile, anto e ora ei a marcha su leger bai nort pa duna yudansa militar di na e rebeldenan di e Viceroyaltad di Peru. E dos ehérsitonan a topa na Guayaquil, Ecuador, kaminda nan a enkontra e ehérsito real di e korona spaño i a haya viktoria.
Na e kolonia portugues di Brazil, Dom Pedro I (tambe konosi komo Pedro IV di Portugal), yu di e rey portugues Dom João VI, a proklamá e pais su independensia na 1822 anto a bira e prome Emperador di Brazil. Despues di un pleitamentu ku e grasinanan royal na Bahia i Pará, esaki tabata asepta diplomatikamente dor di e korona na Portugal, riba kondishon nan di un kompensashon haltu pagá pa Brazil.
Aunke Bolivar a purba di unifiká e partinan di habla-spaño di e kontinente den e reino grandi di "Gran Colombia", nan a bira independiente rapidamente sin konekshonan politiko entre nan, aunke tabata tin mas atempto manera e Konfederashon Peruano-Boliviano].
Un par di pais no a haña independensia te ku e siglo 20f:
Guiana Franses ta un region franses te ainda. E Islanan Malvina ta keda un teritoria outonomo di e Reino Uni. Suit Georgia i e Islanan Sandwich tambe a keda teritorio autonomo di e Reino Uni.
Historia Resien[editá | editá fuente]
E kontinente a bira un felt di batalla durante e Guera Friu den e di dos parti di e siglo 20. Un par di gobiernunan elekta demokratikamente di Argentina, Brazil, Chile, Uruguay i Paraguay a wordu kabá of despalasá dor di diktatorionan aligña ku e Estadonan Uni di Merka den e añanan 1960 i 1970. Hopi di e diktaduranan ei, a kausa genosidia i tortura anto tabata di train den violashon di derechonan humano dor di e Estadonan Uni den e kampo famoso di School of the Americas. Pa kita oposishon, nan gobiernunan a detene mas ku dies mil prisonero politiko, hopi di nan a wordu tortura i mata dor di colaborsashon dentre-estado. Ekonomikamente a kuminsa e transishon di polisianan neo-libral. Nan a pone nan mes akshonan den e E.U. su polisianan di "National Security" kontra subvershon internal. Dor di e añanan 1980s i 1990s, Peru a sufri di un konflikto interno.
Argentina i Inglatera a bringa e guera di Falklands na 1982.
Colombia awendia ta bringando un konflikto interno, ku a kuminsa na 1964 ku e kreashon di e guerillanan Marxistanan di FARC anto aworaki ta involvi un par di gruponan links ilegal armá anto tambe varios legernan privá anto basnan di droga podersoso.
Movementonan revolushonario anto diktatorionan militar banda rechts a bira komun despues di Di Dos Guera Mundial, pero for di añanan 1980 un ola di demokratisashon a bini dor di e kontinente, anto mandato demokratiko a bira komun. Toch alegashon di korupshon te ahinda ta hopi komun anto un par di pasi ta haña un krisis anto tabata forsa di kita nan gobiernunan.
Indepidat a bira un problema den añanan anto un par di pais, aunke nan tin demokrasianan fuerte no a desayora insitushonan politiko kapas di hendel sierto krisis sin drai bai na polisia in-otrodokso, un ehempel moderno taArgentina su defulto den e kuminsamentu di siglo 21.
Politiko[editá | editá fuente]
Durante e prome dekada di e siglo 21, gobiernonan suramerikano a drif bai e direkshon links politiko, ku lidernan sosialista ku a wordu elegí na Chile, Uruguay, Brazil, Argentina, Ecuador, Bolivia, Paraguay i Venezuela. Apesar di e movementunan links, Sur Amérika te ainda ta uza e sistema di Merkado Liber, anto ta tumando un kaminda aktivo pa mas integrashon kontinental.
Resientemente, un entidat intergubernamental a forma ku ke unifika e kostumbernan di e unionnan di: Mercosur anto e Komunidat Andino, asina formando e bloke di komersio di tres mas grandi na mundu. E organisashon politiko aki, konosi komo e Union di Nashonnan suramerikano ta wak pa establese un movementu liber di hende, desaroyo ekonomiko, un maneho di defensa komun anto e eliminashon di tarifa.
Demografia[editá | editá fuente]
Paísnan suramérikano i su kapital[editá | editá fuente]
Guiana Franses — Caiena (kolonia di Fransia)
Falklands — Port Stanley (kolonia di Inglatera)
Hendenan Indigeno[editá | editá fuente]
Eknomia[editá | editá fuente]
Turismo[editá | editá fuente]
Kultura[editá | editá fuente]
Lenga[editá | editá fuente]
Deporte[editá | editá fuente]


text:
Den e dianan aki nos tin varios dia (internacional) di reflexion riba tema cu ta importante pa nos comunidad y economia. Cu gobierno ta duna atencion na esaki, ta completamente na su lugar, si banda di celebra tambe ta indica den ki direccion nos ta bay den e proximo 5, 10 aña. Y ta aki nos ta haya falta di mas claridad. Nos ta ripara cu ta keda pega den e mesun frasenan di propaganda, sin profundiza den e temanan y sin duna un cuadro general for di cual ta contempla e problematica.
Naturalmente tin iniciativa pa cuminza cu conscientizacion, por ehemplo den area di salud, unda ehercicio fisico y bon alimentacion ta haya atencion. E problema ta keda cu e tipo di proyecto aki casi nunca ta haya un follow up mas masivo, cu ta bay tin efecto riba comunidad na un escala mas grandi. Por ehemplo, tin un proyecto di informacion y conscientisacion na scol y hasta ta pensa pa amplia esaki incluyendo mas scol. Excelente, pero esey no por ta tur. Kico ta e realidad na casi tur scol? Cu e practica di cuminda malo, pastechi cu bebida yen di sucu, ta domina tur caminda. Bo ta trata di siña mucha y hoben loke no ta bon y kico si ta bon, y ora nan pone un stap pafor, e realidad di e dieta nocivo ta take over atrobe. Pregunta: nos ta bay yega na medida drastico pa drecha e oferta di nutricion saludable na tur scol?
Y banda di esaki tin e problema cu no tin e follow up den medida mas general, na nivel nacional. Nos a ripara cu tabatin hopi resistencia ora a propone un ‘sugar tax’, pero e medio aki no tabata opone esey. Por ta cu e forma cu kier a trece esaki no tabata esun mas elegante, pero e lo tabata un señal na henter comunidad, grandi y chikito. Nos critica tabata mas bien dirigi riba e hecho cu banda di sucu no a atende otro producto, manera uso di vet di porco den industria di cuminda cu tin un efecto devastador riba salud, cu probablemente ta surpasa esun di exceso di sucu. Gran parti di Aruba tin como ingrediente importante den nan dieta pan blanco traha cu vet di porco, añadiendo enormemente na problemanan cardiaco den nos comunidad. Nos no ta mira ni un intento pa trece e tema aki dilanti, y lamentablemente e discusion tocante e efecto devastador di exceso di sucu tambe a somenta.
Na un otro nivel tambe nos ta bin topa cu un maneho deficiente, esun di informacion y conscientisacion. En general, e idea – corecto – ta cu nos mester logra influencia estilo di bida di nos hendenan en general pa nos por, a largo plazo, baha gasto di salud publico. Concretamente nos ta papiando di gasto medico cu ta riba Afl. 400 miyon caba, bayendo pa Afl. 500 miyon si nos no por cambia rumbo di e barco aki. Atrobe, pregunta: con bo kier cambia rumbo na e escala aki, si loke ta gasta na informacion y conscientisacion no ta yega ni na 1 porciento di e suma aki? Kico ta poniendo riba mesa pa ataca e asunto aki, si e pensamento ta cu, manera e Hulandesnan lo bisa, “het moet wel leuk blijven”, pa loke ta e gastonan cu gobierno kier dedica na esaki. Al fin y al cabo, ta considera e tipo di actividad aki como un sideshow cu no mag costa hopi, envez di mira esaki como strategia central den un plan pa a largo plazo logra contene e explosion di gasto medico cu nos ta bay haya, sin duda, si ta sigui mors na e manera aki.
Y nos sa caba kico e contesta ta bay ta riba e tipo di critica aki: cu gobierno ta den problema financiero serio, si nos no a ripara…? No solamente nos a ripara, pero hasta a mustra repetidamente riba e necesidad di restructuracion rapido y drastico di e aparato gubetnamental, cu ta guli mas placa cu gobierno por afford y ta asina grandi y ineficiente, cu ta ey mester busca e fondonan pa otro meta, y e mehoracion cu e ciudadano mester haya den servico adecuado. E respuesta lo por ta, si acaso expresa esaki, cu ‘esey ta nos hendenan’… No ta reforma e aparato pasobra esey ta e base electoral. Y asina e circulo – vicioso – ta completo. Nada structural no por tuma lugar pasobra di tur banda tin interes estableci cu gobierno no kier/por ignora. Y asina gobernacion ta sigui lora, tratando di evita cualkier confrontacion mayor, y sin duna un linea di maneho cu claridad. Nos ta hasta haya anuncio di medidanan contradictorio, manera den e dianan aki di e mandatario encarga cu salud publico. A anuncia cu turista lo mester bay paga 15 dollar cada un, pa nos pone un banda pa ora bin un siguiente calamidad… Bon pensa, toch…? No. Nos a kere cu e idea general tabata pa reduci e ‘cost of doing business’ en general, pa for di e economia creciente, di manera sano, gobierno tambe probecha cu mehoracion di su ingreso. Aki atrobe nos ta mira un idea mal pensa, cu turismo ta e ‘vaca lechera’ cu bien por afford di carga esaki tambe. E ta haci nos corda e ‘environmental tax di e gobierno anterior, di cual nunca un cent a bay pa medio ambiente. Y riba e solucion adecuado, un reforma fiscal drechi…, silencio.


text:
Despues di un luna di a anuncia cu lo hisa e tarifa, awor ta confirma cu prijs di coriente ta subi cu un averahe di casi 24 porciento pa tur categoria y tarifa di awa tambe ta aumenta. WEB ta den cora y no por absorba mas e gasto di combustible, despues cu a pasa den tur su reserva financiero pa cubri e aumento di gasto, esaki, a pesar cu a tuma otro medidanan interno pa reduci mas gasto posibel.
WEB, ELMAR y Utilities Aruba ayera a bini hunto pa anuncia e aumentonan, aunke cu e enfoke tabata mas riba e situacion di e companianan y e motibo pakico mester ahusta of aumenta e tarifanan.
E aumento di awa pa e categoria di uso mas abao ta menos cu a anuncia pa Juli. Luna pasa, WEB a anuncia cu ta bay usa dos categoria di calculacion di tarifa. Minister, pa medio di Utilities Aruba a wanta e aumento y awor a mantene e categorianan, unda tur ta mira un aumento cu un grado mas halto segun cu ta gasta mas. E diferencia pa awa ta cu e categoria di uso di cero pa tres meter cubico y di cuater pa seis meter cubico conoce e mesun aumento cu ta 1.75 florin pa meter cubico. Pues entrante Augustus, e prijs pa e categoria mas abao ta 6.30 florin pa meter cubico en bes di 4.55.
Directornan di Utilities Aruba, WEB y ELMAR, respectivamente Sr. Anthony Rojer, Sr. Alfredo Koolman y Sr. Anthony Irausquin, hunto cu relacionista publico di e companianan Asja Dongen di WEB y Audrey Croes di ELMAR a duna un presentacion conhunto di e situacion cu mester a conduci na aumento di tarifa, pero tambe cu enfasis unda por yuda comunidad consumi menos awa y coriente y asina mitiga e efectonan di e aumento.
Director di Utilities Aruba NV Sr. Rojer a bisa cu e efectonan di e pandemia y despues e guera na Ucrania a crea un impacto enorme pa e gasto di combustible. âPrijsnan di petroleo a cuminza fluctua aña pasa y nos mester a mantene nos prijsnan pa comunidad di Aruba, pero alabes haci ehercicionan hunto cu Gobierno pa mantene e balansa, con pa tene e prijsnan mas accesibel pa comunidad.â Segun Rojer, e momento ey mester a mira e balans social y e interes di WEB y ELMAR. Mester a mantene e companianan sano pero tambe pa e prijsnan pa awa y coriente ta keda pagabel. âE criteria cu Gobierno a aplica ta pa un tarifa cu ta mas social posibel.â
Despues di varios reunion entre e partidonan, a yega asina leu pa determina e tarifanan nobo pa awa y coriente.
WEB
Director di WEB, Alfredo Koolman, ir a duna un ilustracion di e aumento di e combustible. âE aumento di prijs di azeta ta considerable, mas di 126 porciento.â Koolman a bisa cu inicialmente a mira con pa modera e gasto. A âfreezeâ aumento di salario di personal, cu a contribui na un reduccion di gasto na balor di 6 miyon florin.
âTambe nos a dicidi pa absorba e gasto di aumento di gasto di combustible pa siete luna, cu ta nifica cu nos ta bay tin un entrada mucho mas abao.â No solamente e entradanan di WEB a baha, e compania a haci uso di tur su reservanan y awor a yega na un punto critico cu esey no ta posibel mas. WEB ta den cora. âY despues di hopi deliberacion cu stakeholders, nos a yega na e parti di ahuste di tarifanan.â
Ademas di absorba e gastonan di WEB, e ahuste ta necesario pa garantisa e stabilidad financiero di WEB Aruba NV y asina garantisa e suministro di awa y coriente pa Aruba, Koolman a splica.
Limita dependencia riba HFO
Ya ta pa algun tempo caba cu WEB ta traha pa limita su dependencia riba HFO, esta heavy fuel oil. Desde 2005 a reduci e uso di HFO di 6000 pa 4000 bari pa dia. Cu uso di e RECIP 4 cu a drenta den funcion na Juni ultimo, WEB ta mira un reduccion adicional di 1000 bari pa dia. âNos ta na mas o menos na 3000 bari pa dia di uso di HFO.â E obhetivo ta pa sigui corta den dependencia di HFO, y e proyecto di LNG lo contribui na esaki, mescos cu e proyecto di expansion di coriente pa medio di turbinanan di biento, cu ta den preparacion. Ta trata di un plan pa pone otro parke di turbina di biento, e biaha aki na Rincon, cerca di Vader Piet, cu mester produci un capacidad di 45 pa 50 megawatt adicional di coriente.
âNos lo tin nos proyectonan duradero cu biento, solo y bateria. Na 2024 lo yega na un suministro di energia renobabel di 35 porciento, cu ta nifica un reduccion di dependencia di HFO pa un total di 65 porciento y na 2030 nos ta mira cu e parti di energia duradero lo ta na 50 porciento, pues asina ta keda disminui e dependencia riba HFO,â Koolman a bisa.
Ta trahando riba e plannan duradero hunto cu Utilities Aruba y ELMAR, los di e expansion di energia di biento, pa medio di ârepowering,â pa yega 100 megawatt di coriente procedente di energia alternativo. Segun Koolman, e proceso aki ta urgente ya cu kier elimina e dependencia di HFO. âEnergia solar tambe ta un alternativa y e obhetivo ta pa aumenta e capacidad solar cu 10 pa 15 megawatt.â WEB tambe ta buscando forma pa inverti den e capacidad di almacena energia alternativo, pa medio di baterianan cu por wanta e coriente ora cu no ta haci uso di dje. Aki ta papia di un capacidad di 10 megawatt.
Mientrastanto WEB y ELMAR a publica e âbracketnanâ cu e tarifanan nobo cu ta cuminza core pa Augustus. Mientras cu WEB a adapta e prijsnan segun âbracket,â ELMAR di otro banda a hisa e prijs cu e mesun porcentahe.
Bon Dia Aruba lo amplia riba splicacion di tanto WEB como ELMAR riba e retonan y tambe esfuersonan pa yuda educa comunidad con pa anda mas consciente cu awa y coriente, pa asina por mitiga e gasto di aumento aki.
Â


text:
Señor ta mi wardador,
mi’n tin falta di nada;
den cunucu di yerba berde,
E ta pone mi sosega,
E ta hibami na awanan tranquil,
pa mi bolbe haya forsa
Salmo23:1,2,3
Cu inmenso dolor na nos curason pero conforme cu boluntad di Dios nos ta anuncia fayecimento di:
Reina S. Goeloe
*28 Oktober 1945 – †23 November 2022
Na nomber di:
Su casa:
Nelson A. Goeloe
Yiunan:
Mike A. Goeloe y famia
André A. Goeloe y famia
Ta invita pa asisti na acto di despedida cual lo tuma lugar na Ad Patres Funeral Home & Crematorium Diasabra 26 di November 2022, for di 9’or pa 11’or di mainta.
Acto di cremacion lo tuma lugar den seno familiar.
Nos ta lamenta cu despues di despedida nos no por ricibi bishita di condolencia na cas.
Staff y personal di Ad Patres Funeral Home & Crematorium ta extende nos mas sentido pesame na famianan di e fayecida.


text:
Deporte
E krísis den defensa…. TA PONE KU BARCA TIN PURA PA HAÑA de LIGT
BARCELONA, (ND).— E situashon den e liña defensivo di Barcelona, ta pone ku e klup tin preshon pa trese e defensa di Ajax, Matthijs de Ligt.
This content is exclusive for members
Register or login to unlock this article
Deporte
Jeremie Frimpong leshoná awe durante training
DOHA (C) – Jeremie Frimpong awe durante trainingnan di e selekshon hulandes a leshoná su ènkel.
E mester a bandoná training di awe mainta.
Esaki a tuma luga ora ku e ta den un duelo ku Wout Weghorst i aki ela sinti dolor na su ènkel drechi.
Mesora ela stòp e training i a bai serka dòkter pa wak kon serio esaki por ta.
E no a hunga ainda den e dos promé weganan i lo mester hasi su debut ainda.
Deporte
Árbitro femenino: Stephanie Frappart promé dama ku lo dirigí wega den un mundial
DOHA (C) – Tur kos ta kla pa nos ban mira e promé dama kende lo flùit un partido den un mundial.
Esaki lo bai ta dia 1 desèmber kaminda e lo bai dirigí e partido Alemania kontra di Costa Rica.
Esaki ta pa promé biaha den historia di mundial ku un muhe ta fluit wega.
Stephanie Frappart a yega di flùit algun weganan internashonal i tambe den Champions Leaque I kopa oropeo.
Na su pais Fransia e ta flùit den Lique 1.
Deporte
Tyler Adams kapitan: Ku nos ta underdog kontra Hulanda no ta nifiká nada
DOHA (C) – E kapitan di e selekshon merikano a reakshoná riba e wega ku nan lo tin djasabra awor kontra di e selekshon hulandes.
Aki nan a ripara ku nan ta e ekipo underdog.
Pues ku esaki ta nifiká ku pa e kronistanan e selekshon hulandes ta e faborito pa gana di nan.
Pero e ta reakshoná i bisa ku nan tin un atvertensia pa e selekshon hulandes.
Tyler Adams ta hopi kontentu ku nan a sigi pa e otro buelta.
Nos a demostrá ku nos por bataya kontra ekipo nan grandi di mundu.
Anto nos lo bai hasi nos bèst pa gana di Hulanda.
Pero nan no mag balotá nos. Den tur wega ku nos hunga nos ta e underdog pero esaki no ta bisa nada.
Nos ta kla pa enfrenta nan djasabra awor ta deklarashonnan di Tyler Adams.
Daily Nobo
Segun presidente Maduro: Venezuela tin serka di $ 30.000 mion blòkia den eksterior
Joe Biden lo reuní ku Lula promé ku su investidura
Hakeem Jeffries lo asumí liderazgo di partido Demókrata den Kongreso
Hòmber Iraní a keda asesiná despues di selebrá derota di su pais kontra Merka den Mundial
Estado Islámiko anunsiá morto di nan lider Abu Hasan al-Hashimi
Rapper Jon Tarifa ta kolaborá ku kantante Darren Gardner den ‘When I was Younger’
Parlamentario Rafaela regañá inhustamente
ÁMTENAR NA SOAW A BIBA 7 LUNA DEN UN MUNDU DI ABUNDANSIA
Akshonistanan di Paracetamol i Ibuprofen tabatin problema finansiero na Kòrsou
Abogado Braam a gana kaso di NAf 2.206.846,25 pa Girobank
Trending
-
Sosial6 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal7 days ago
Parlamentario Rafaela regañá inhustamente
-
Lokal6 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal7 days ago
Akshonistanan di Paracetamol i Ibuprofen tabatin problema finansiero na Kòrsou
-
Lokal5 days ago
Abogado Braam a gana kaso di NAf 2.206.846,25 pa Girobank
-
Lokal5 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal5 days ago
Wes a kondená asesino di beibi den barika di su mama


text:
“Esaki por wordo yama periodismo? Esaki ta trabou di periodismo cu mester ta instrumento sagrado di democracia?”
Ta cu asco por contempla imagennan den cual Prome Ministro Evelyn Wever-Croes ta wordo ataca cu e lodo mas barata, mas sushi, cu loke ta yama su mes periodismo, a yega di produci.
Ora mira imagennan cu ta wordo presenta dor di 24ora.com, cu a cay den nos man, nos stoma no por a soporta cuminda.
Cara di Prome Ministro a wordo uza pa crea imagennan pornografico cu a wordo lansa den publicidad dor di 24ora.com.
Asco, pero asco profundo a yena nos ora nos a tuma nota di loke ta yama su mes periodismo, prensa, na Aruba.
Cu na Aruba cierto grupo politico ta capaz di tur cos, ta algo cu no ta ningun novedad. Cu na Aruba tin un grupo cu miedo di perde nan poder, no ta un noticia pa nos.
Pero cu loke kier yama su mes prensa, medio di comunicacion, periodista, por baha te mas abou cu suela, a laga nos den shock.
Si mira imagennan cu como parti di prensa Arubano a wordo presenta na mundo, holor di cadaver cu a keda basta rato den solo, ta yena nanishi.
Cara di Prome Ministro Wever-Croes ta wordo uza den caricatura pornografico y baho cu hamas por wordo considera ilustrativo pa loke ta prensa Arubano.
Abuso a wordo haci di un politico, cu a haci loke ningun hende (ni nos mes a spera), cu ta di evita cu Aruba a zink den e situacion cu el a hereda Aruba.
Esaki ta e problema di Prome Ministro Wever-Croes, cu a sorprende Aruba, a sorprende Reino y a sorprende mundo pa e trabou cu el a haci.
Na 2018, ora un situacion dramatico na Aruba a nifica inicio di e columna Analisis, nos no por a pensa cu Aruba lo a scapa, manera a socede.
Ta tristo cu awe, riba internet 24,.com ta bisa cu e mester uza sushedad pa informa Aruba y ta presenta pornografia pa destrui Prome Ministro Evelyn Wever-Croes. Cara di un persona cu ta practica sex, a wordo reemplasa cu cara di Prome Ministro Wever-Croes, kende su cara tambe ta wordo poni na dibujo di sex.
Cu ta bay bati na porta di Gobernador y ta bay Sociedad Internacional di Prensa pa bisa cu Prome Ministro Wever-Croes no ta atende cu un medio di comunicacion despues di e publicacionnan aki, ta un berguensa nacional pa Aruba, pais di dignidad, di honor, di mentalidad limpi.
Sociedad Internacional di Prensa ta considera loke a haci cu Prome Ministro Wever-Croes trabou di prensa? Sociedad Internacional di Prensa ta di acuerdo cu a uza cara di un Prome Ministro pa fantasia pornografia? Sociedad Internacional di Prensa ta considera e produccion sushi, askeroso, di 24ora periodismo?
Sociedad Internacional di Prensa ta kere den democracia? Si ta asina, con e ta pone Aruba na nivel di Venezuela pasobra 24ora.com ta abusa di un Prome Ministro?
Awe berguensa ta cubri periodismo. Lodo ta wordo uza den wega politico di mas baho, sushi, dor di mannan scondi, dispuesto na destrui basta nan tin poder.


text:
Directiva di Camara di Comercio y Industria Aruba(KvK) a tene un reunion cu señora Evelyna Wever Croes, Prome Minister, y señora Xiomara Maduro,Minister di Finansas, Asuntonan Economico y Cultura, tocante cierto temanan, incluyendo algun puntocu ta figura den e “Landspakket” Aruba.
E acuerdo cu Hulanda ta fungi como un guia pa nos Pais pa cue decisionnan cu wordo tuma den bienestar di nos comunidad y lo mester conduci na reformananstructural, economico, financiero, social y institucional cu e meta pa haci Aruba mas resistente y menosvulnerabel, sin pone nos autonomia den riesgo.
KvK a combersa cu e mandatarionan tocante puntonan cardinal pa fortalece nos economia y pa porgarantisa e stabilidad y siguridad economico y social di henter e comunidad di Aruba. Temanan cu awordo discuti tabata entre otro e revision di e sector financiero, e reforma fiscal, e importancia pa trececambionan riba tereno economico y e reformanan necesario pa optimalisa e clima di inversion mas liheposibel.
Alabes, a haya un update di e pasonan cu gobierno ta tumando pa actualisa y flexibilisa eleynan laboral, locual den KvK su opinion ta di gran importancia pa reactivacion economico haciendo eatractivo pa un compania mantene y/of tuma un empleado den servicio.
Minister di Labor y AsuntonanSocial, señor Glenbert Croes, actualmente ta trahando riba e tramitenan y lo yama a corto plaso unreunion tripartiet cu e gremionan comercial y sindical.E desaroyo di e sectornan prometedor tabata un otro punto riba agenda.
Den e cuadra ey KvK a ofrecedi duna aporte y comparti e pensamento riba e pasonan cu Aruba lo mester tuma pa promove esectornan prometedor. Siman pasa, Camara di Comercio a reuni cu representantenan di e sector diagricultura.
A trece dilanti e retonan existente cu ta stroba haci negoshi. Via KvK sector priva por bindilanti cu su sugerencianan. Den e proximo lunanan KvK lo delibera cu representantenan di diferentesector economico cu e meta pa guia e proceso di cambio cu conseho directo for di sector priva.
Esaki lopone e base principal y cuadra pa tuma decisionnan cu lo resulta den un ‘win-win’ situacion pa nospueblo, comercio y Gobierno. Ta importante si pa bin cu solucion cu ta e.o. factibel, sostenibel ypractico.Como respresentante di sector priva, KvK su rol durante e implementacion di e Landspakket ta pa yudaconduci na reformanan structural, economico y financiero, cu ta crea espacio empresarial atractivo yatrae inversionnan cu ta contribui na economia di Aruba.
KvK ta para tras di e desaroyo di un miholegislacion y aplicacion di stipulacionnan cu lo yuda na brinda miho servicio di e sector publico.Un pronto mehoracion y recuperacion di nos economia ta primordial pa cada un di nos, pesey taesencial pa tuma e pasonan necesario pa por logra esaki.
Mescos cu gobierno, KvK tambe ta kere cu tasumamente importante pa por sigui reduci e riesgo di contagio di e coronavirus y ta haci un apelacion naun y tur, specialmente e comunidad empresarial, pa sostene y promove pa tuma e vacuna.
KvK ta agradecido pa e oportunidad cu e Ministernan a duna pa por dialoga y KvK ta confía cu den unforma transparente lo yega na loke ta e miho solucion pa e maneho riba diferente area. Ta e intencionpa tene reunionnan regularmente cu nos mandatarionan pa asina ambos banda keda bon informa.


text:
Parlamentario mr. Juan Ady Thijsen como parlementario di nos pais y como experto laboral ta constata cu atrobe bao un gobernacion di AVP e clase trahado ta bai atras. Den pasado a mira esaki cu introduccion di cheap labor bao di gobierno di Henny Eman y tambe e abusonan cu tabata tuma lugar cu contractonan di corto duracion.
Na 1992 Partido MEP a escoge pa termina cu e problema aki y a introduci articulo 1613x. Punto di salida di MEP ta cu trabaonan fiho mester ta pa relacion di trabao fiho pa duna e trahado stabilidad den su trabao y por ehemplo por haya un prestamo.
A pasa 25 anja y awo atrobe despues di un gobernacion di AVP e clase trahado ta den inseguridad. E biaha aki ta e fenomeno di uitzendkracht ta e problema principal pero AVP a permiti varios otro problema lanta cabez. Segun Parlamentario mr. Juan Ady Thijsen MEP ta considera di suma importancia cu garantianan den ley den cuadra di continuidad di trabao keda vigente.
MEP lo no permiti pa mishi cu proeftijd ni cu art.1613x. Pa loque ta toca e uitzendkracht tin violacionnan grandi di ley ta tumando lugar. Trahadonan di exterior ta ser permiti pa traha como uitzendkracht locual pa ley no por. MEP lo revisa e ley di uitzendkracht y haci cambionan pa duna e trahador na Aruba mas seguridad di trabao. Segun Parlamentario mr. Juan Ady Thijsen ta constata cu e seguridad na pia di trabao ta laga hopi di desea. Control ta plama den diferente departamento y ta actua ora algo pasa of un hende yama.
Segun Parlamentario mr. Juan Ady Thijsen Inspeccion di trabao tin cu controla uso di helm, boots, masker etc. pero tambe tin circumstancianan manera stoel, posicion di keyboard, monitor, luz den e empresa, tapijt, airco, calor cu tin cu ta ser controla pero dor di otro ministerionan esta Salubridad publico y Husticia( Inspeccion Tecnico). Akinan mester un bon coordinacion. Tambe e trahador mester ser cuida di su mes cu cumplimento di rusttijd y vacacion manera stipula dor di ley. Pues lo mester percura pa un upgrading y miho funcionamento di e tarea di inspeccionan den cuadra di bienestar di e trahado.
Segun Parlamentario mr. Juan Ady Thijsen lo studia e posibilidad di introduci menos ora di trabao. Den sector hotelero tin un tendencia cu caonan ta ser cera pa cuarenta ora pa siman. Lo aumenta e dianan di vakantie di sector priva, haci cambionan den ley di Cessantia na beneficioso di trahador y lo adapta Landsverordening ziekteverzekering pa loque ta trata e temporada di AO. Actualmente e articulo ta bisa “Het recht op ziekengeld ter zake van eenzelfde ziekteoorzaak vervalt na twee jaren.” Esaki segun Parlamentario mr. Juan Ady Thijsen ta inhusto y mester ser cambia.
Parlamentario mr. Juan Ady Thijsen ta pidi e clase trahado pa ta consciente cu votacion ta un medio pa para pa su derechonan y cu Parlamentario mr. Juan Ady Thijsen y partido MEP ta cla pa e reto den bienestar di e trahado manera semper. Hunto p’e cambio sin miedo.


text:
Na aña 1972 a lanta e departamento di deporte escolar cu tabata bou encargo di sr. Dominicus Flemming (dfm) na bestuurskantoor despues cu a muda e departamento aki na Watertoren na Playa unda Schoolsportcommissie bou encargo di sr. Flemming cu sosten di sr. Rudy Leysner tabata reuni. Gobierno a nombra despues sr. Frans van Gastel (dfm) pa cuminsa un oficina di deporte (sportburo). Mi defunto tata Roy van Putten na 1979 a wordo nombra director y cuminsa ehecuta e maneho di deporte y a cambia e nomber di sportburo den IDEFRE cu su meta “ DEPORTE PA UN Y TUR” . E obhetibonan tabata pa bin cu actividadnan cu lo promove deporte den comunidad tanto local y internacional. Un di a tareanan principal di IDEFRE tabata promove deporte escolar unda deporte escolar tabata wordo maneha door di un comision voluntario. Na 1981 e la stop di existi debi cu miembronan di e comision a haya cu deporte escolar mester wordo profesionalisa mirando cu deporte escolar a bay riba un nivel internacional cu weganan interescolar. Na 1997 e minister di deporte a duna sr. Jerry Gomes (dfm) e encargo pa realisa un fusion entre ASU y COA cu lastimamente mester a stop cu e intentonan aki pa motivo cu ASU y COA no por a haya otro te cu dia di awe.
Hopi empeño a wordo haci pa haya e fondonan aproba riba e presupeusto pa IDEFRE por sigui promove y desaroya programmanan nacional y internacional.
Na 1982 gobierno bou encargo di diputado di deporte sr. Remie Zaandam conhuntamente cu sr.Roy van Putten a bin cu un idea pa funda un lotto cu e proposito pa provee e fondonan necesario pa cu esaki. Lotto a wordo crea y nos por a waak un inversion grandi den e maneho di deporte. A crea facilidadnan, a cera un combenio cu e.o. Springfield College pa yuda cu formacion di lidenan den diferente ramo di deporte y a manda trainernan local pa exterior manera e.o Andresito Krozendijk, Jerry Gomes (dfm), Doc Williams, Winston Ashby, Maria Luisa Croes, Rudy Leysner y Candido Tromp. a inverti hopi placa den prepara hendenan, educadornan, instructornan, entrenadornan. Awe hopi tin un carera den deporte danki na e programanan aki.
Lotto a cuminsa crece y a cuminsa produci miyones pa inverti den deporte. Ata aki e problema a cuminsa, ken ta maneha un fondo asina lucrativo, ken ta bay dicidi unda kico ta bay. Desde e tempo ey nos a cuminsa scucha escandalo tras di otro bou di tur gobierno. Placa tabata bay destinonan no apropia. Tur a keda na escandalo pasobra ningun hende a bay cera. Awe nada no a cambia, tin manera un man secreto riba e fondo aki na unda ley tey pero pa esnan cu no ta liga. Fondonan aki ta wordo maneha a base di “wie betaald bepaald”. Esnan cu ta cay den e “cartel “ta haya tur cos. Biahe, auto, compensacion, etc . Pero si bo no ta aden, tin tur regla cu bo mester cumpli cu ne pa haya subsidio.
E no ta un secreto, tur dia mi ta encontra deportistanan y mi a papia cu varios miembronan di federacionnan deportivo cu ta sclama. Cierto deporte cu tin un patrona ta haya sumanan grandi y otronan mester depende di rifa y BBQ. Pa e ultimo 8 aña deporte a conoce su pio temporada. Tur cu a wordo logra a termina den eventonan deportivo y nada di maneho. Minister Schwengle ta honesto si, e ta reconoce cu pa 3 aña y mey e no a haci nada, pero prome cu e temporada di gobernacion termina e kier logra de todo. Placa a bira e caida di deporte. Un sin fin di proyectonan deportivo cu a keda bandona y cu uzo minimal. E condicionnan ta deplorabel te insigur. Asina mes politiconan kier traha mas facilidad pero no ta realisa cu esaki no lo crea mas deportista. Nos mester bay bek na e base, e maneho. Pone un hende eynan cu sa y cu no ta warda despues cu e baca hoga pa cuminsa papia deporte. Lo bay atende pa lanta entrante di 1 di januari 2018 un stichting di Sportsubsidie Auba, pero ken lo wordo apunta? friends and family atrobe, e mesun cartel di deporte di semper? Cuminsa door di habri tur e bukinan di Lotto, no lague na papia so sino demostra transparencia, demostra cu e no ta un friends and family door di laga tur federacion cu ta interesa mira e cifranan y splica dicon un si y otro no. Ta lastima cu awor cu tin placa, Minister Schwengle mes a admiti, no tin maneho eficiente pa asina nos scolnan, nos hubentud por probecha di dje. Deporte no ta caminata, careda di caya so si no e ADER importante pa e salud di un pueblo. Ta bira tempo pa bin cu claridad den finansas deportivo, no por exigi di otro si bo mes no ta transparente. Ademas mester termina e persecucion politico si bo no ta parti di e cartel financiero di deporte aki na Aruba.


text:
Manera conoci, clientenan di Caribbean Mercantile Bank N.V. por disfruta di e tremendo servicio conveniente ‘Fuel Up’ pa paga y yena gasolin cual ta obtenibel 24 ora pa dia, 7 dia pa siman. Cu bo bancomatico di CMB, bo por yena bo gasolin facilmente y rapido na Citgo Ponton, Santa Cruz, Sasaki, y Paradera Gas Station.
Esaki ta un servicio obtenibel pa tur clientenan di CMB pa uza cu nan tarheta Bancomatico di CMB. Importante ta pa corda cu esaki ta un servicio cu ta obtenibel tambe riba dianan di fiesta ora cu tur cos ta cera, incluyendo stacionnan di gasolin, brindando bo e trankilidad como cliente di CMB cu bo por bay tank sin ningun preocupacion, ki ora di dia cu e lo ta necesario, facil y rapido.
Bo ta simplemente bay e stacion di gasolin mas cerca di bo cu tin e servicio di Fuel Up, bo ta primi uno pa escohe pa yena gasolin, siguiente bo ta yena e number di e pump cu bo ta bay uza, hinca bo tarheta di Bancomatico di CMB y cantidad di gasolin cu bo kier yena, despues bo ta hinca bo pin, primi OK, y bo ta cla. Finalmente bo ta bolbe hinca bo tarheta, primi number dos pa bo recibo y tank bo gasolin. E ta hopi facil, caminda cu 24 ora pa dia, hasta riba dianan di fiesta bo por yena bo gasolin den tur trankilidad. Cu e servicio aki CMB ta semper mas cerca di bo, percurando pa t’ey pa bo na momento cu mas bo mester manera un bon Amigo.
Bo no tin bo tarheta Bancomatico di CMB? Subi www.eamigo.com, chat cu nos of pasa libremente cerca nos Airport Business Center Smart, Noord Smart Branch of Santa Cruz Smart Branch pa mas informacion y pa aplica pa bo Bancomatico di CMB pa asina abo tambe por disfruta di e tremendo beneficionan cu nos tin pa ofrece’bo.


text:
Un muhe di 32 aña a sobrevivi un avalancha di lodo cu a lastr’e hunto cu baca y otro bestia. Esaki a bira un simbolo di e drama cu Peru ta bibando awor, pa e yobida fuerte cu a laga un saldo di 62 hende morto desde cu el a cuminsa e aña aki.
Evangelina Chamorro Díaz a manece na hospital publico Maria Auxiliadora y cu hopi imagen den varios corant di Peru tocante su momento tragico, ora cu e tabata purba di sali for di e lodo. “E no tin fractura, ni hemoragia paden. E tin lesion riba su curpa, golpi y trauma psicologico, solamente pa motibo di su experiencia hopi traumatico. E persona a lanta cu bon estado di salud,” asina personal di hospital a bisa den un comunicado cu a ser publica pa diario El Comercio.
“E ta un tiki bruha ainda, pero ta hopi bon y lo mehora lihe pasobra e ta un guerero y danki Dios e no tin nada grave,” Patricia García, minister di Salud di Peru a bisa. E drama di e muhe aki ta grave pasobra e derrumbe a lastra e persona via un rooi seco pa mas di 50 meter, na distrito di Punta Hermosa, cu ta hopi bishita pa surfista, y ta situa na 45 kilometer na sur di Lima. E sucedido cu e muhe a ser graba pa un testigo diaranson atardi.
Video ta viral
E video ta recoge e momento cu e muhe tabata gara na un palo y asina a purba di no hoga meymey di awa color maron, caminda tabata dificil pa detecta e muhe. Hopi grito pidiendo ayudo y auxilio, pero ningun hende a logra drenta den e avalancha y asina salba e muhe. El a logra sali ora cu el a yega na oriya y a ser rescata pa varios hende civil.
E muhe tabata den su cas, cu su casa y su yiunan, ora cu un masa di awa y lodo a bin for di cordiyera y a move tur cos te lama, lastrando tur cos den su caminda, manera baca, porco y cura completo. Su famia a keda sin ningun daño pero algun baca y porco a bay bibo den lama. Esaki sigur tabata un imagen surrealista.


text:
Local
Home Local
ELMAR TA AMPLIANDO INFRASTRUCTURA DI STACIONNAN PA RECARGA VEHICULO ELECTRICO (EV) ROND ARUBA
Oranjestad, Aruba – Riba 1 di december 2022, ELMAR promoviendo energia sostenibel ta lansa e proyecto piloto “EV ChargeUp”. E obhetivo di e...
DUTCH CARIBBEAN NATURE ALLIANCE (DCNA) Y FUNDACION PARKE NACIONAL ARUBA (FPNA) TA ORGANISA WORKSHOP...
Caminata den Parke Nacional Arikok hunto cu Minister Ursell Arends dirigi pa Ranger Rambo Flanegin. ORANJESTAD, ARUBA, - Di dia 21 pa 23 di november...
Sindicato STA y gerencia di AAA NV a sera un CAO cu duracion di...
Dialuna 28 di November 2022 tawata tin e firmamento di e contrato colectivo na e "Main Conference Room" di AAA NV. Un contrato colectivo...
Aruba Tourism Authority ta introduci e prome QR-FIT pafo di Hulanda Enfocando riba salud...
. Oficina di Turismo, A.T.A., conhuntamente cu Minister di Turismo y Salud Publico, Minister di Educacion y Deporte, IBISA y QR-FIT a anuncia e prome...
AHATA Excellence Awards 2022 lo reconoce empleadonan excepcional
ORANJESTAD, 1 December 2022- Marcando e di cinco aniversario di e programa di premiacion, Aruba Hotel & Tourism Association (AHATA) ta hopi entusiasma pa...
Chauffeurnan di autobus lo sigui respeta integridad
Subida di tarifa cu 1 Florin NO ta drenta na vigor dia 1 di december 2022 Oranjestad, Durante e ultimo dianan a tuma nota di diferente expressionnan...
Entrante 1 di december 2022 adaptacion positivo den tarifa di aporte financiero pa cuido...
Manera ya ta conoci, e crisis di covid-19 a causa un impacto mucho mas grandi di loke nos tur por a premira. Mundo henter...
Aruba Bank a celebra Luna di Aprecio na Empleado, November ta e luna cu...
Oranjestad – 30 di november 2022: Durante luna di November Aruba Bank a celebra nan Luna di Aprecio pa Empleado 2022 (Employee Appreciation Month). E...
“Ningun hende no kier para den rij mucho largo na Registro Civil (Censo).” Bon...
ORANJESTAD - Den Reino, cada isla mes ta administradado personal di su habitantenan. Esey e departamentonan di registro civil ta haci. Ta hopi importante...
Tremendo Festival di Kids & Teens Christmas Song Festival su di 10 edicion
Recientemente a tuma lugar e di 10 y ultimo edicion di Kids & Teens Christmas Song Festival 2022 den Cas di Cultura. 30 participante cada...


text:
WILLEMSTAD: Diaranzon mainta durante un conferencia di prensa na Corsow, a keda anuncia cu e prome pashent afecta pa Coronavirus a fayece.
Asina Prome Minister di Corsow, Eugene Rhuggenaath a duna di conoce. DIARIO a haya sa cu ta trata di un homber di 68 aña procedente di Noord Brabant, Hulanda cu tabata na Corsow cu vakantie.
Segun informacion, e condicion di salud di e pashent a deteriora dialuna y mesun dia el a wordo ingresa Curazao Medical Center (CMC) den e unidad di cuidonan intensivo.
Diaranzon prome cu merdia, el a drenta den un crisis unda lo a aplica CPR na e pashent, pero e esfuerzonan tabata en vano y el a fayece. Ta trata di e prome pashent cu mester a wordo hospitaliza.
Te cu diaranzon, Corsow tabata tin 3 caso. Esaki tabata un di nan. E casa di e fayecido tambe ta un di e casonan positivo y aworaki e ta den cuarentena.


text:
Ma aki divishon no ta asina claus komo si fuera
Manera e abogado sa, e sitemap legal di e tera di tur e mundu generalmente ta kai den di dos kategoria prinsipal: bo sistema di como la i nivel laNo banda di tera ku tin kosnan ku por ta eskrito manera prinsipalmente sistema di derecho sivil, miéntras ku tin di bo tera di como la. E hefe diferensia entre e dos sitemap ta den bo tera di como la, e jurisprudentie e formularionan di poblacion di e opinionnan hudisial ta primario interes, miéntras ku den e sistema di derecho sivil, modified di e statutonan di e promesa. Ta hasi hopi tera utilidat un kombinashon di karakterístika commons i sistema di derecho sivil. E komprenshon pa lagnan entre e sistema, promé nesesidatnan di un komprenshon pa nan fundeshinan históriko. E fuente original for di e sistema di como la ta bula bai monarkia ingles, ku ta utilisá pa mitar òrdu formeel yamá"rekurso pa protekshon", ora di hustisia ku sierto bira. Pasobra e autor no tabata sufisiente pa kubri tur situacion, e hues di integridat a nombra último pa tende e keho i diseño soluciona adecua bisa den e integridat di e tempran nombrá di lorá fuentenan di outoridat (tal manera e derecho Romani i e"yu di tera"ta e lei). Manera aki decision a rekohí i publica, a hasi posibel na e hues pa buska presidente opinionnan i aplica den e kasonan aktual. Derecho Nivel di otro nashonnan Europeo, na otro banda, normalmente e temanan na e kódigo di leinan recorido na e Emperador Romani Gastunan di seis E. Autorisacion kódigo legal ku raisnan den e leinan (òf otro), abou, desaroyo di ta largu di hopi semper riba vários tera, a hiba parse di ta e sistema jurídicos, kada un su mes leinan. Den bo tera di como la, e huesnan di fini ta eskrito manera"di investigadornan."Nan liber tuma e initiativa e kondukta pa parti di e akusashon, e establesementu di e echonan desde e testimonio di samen i e splicacion di medio ta pertenesé na e kódigo legal.
Esaki ta e region di abogado so
Abogadonan ainda representante di interes di su kliente den e proseso nivel, tin un chikitu patu sentral.
Manera ta e sistema di como la, sinembargo, su trabou comment include di lesamento di e kliente di skinanan di lei i bon preparashon di e plagatox di e presentashon pa e tribunal. E interes di e argumento ora, den presentacion di korte i aktivo di e abogado di e hues bo ta bai disidi si kompará ku un sistema di hustisia komun. Ademas, no litigio legal trabou, manera e preparashon i edicion di contrast, por ta di robes pa kasi en legal di e profesional ku ta sirbi empeñonan i partikular, i e no por tin un bot en universitaire di education jurídica òf un permiso pa realisá di e hues.
Den contact, ta un teritorio di como la, e abogado hasi presentacion pa e hues (i tin biaha e hura) i kontrolá e testigu di nan mes.
E actuacion ta"profesional"na e hues, kende tin un poko mas di fleksibilidat na un sistema di derecho nivel di moda di remedi adecua na fin di e kaso. Den e kasonan, e abogado e compressed pa e tribunal i e intenshon ta konvensí ku e restu di skinanan ta hasi i tin derecho i mantené un patu ta activo riba e prosedementu legal.
Bai tin diferensia pa algun juridische di derecho sivil, den bo tera di como la gusta di Estudio kasá, ta prohibí pa un hende ku no ta kompletamente abogado ku permiso pa prepará e dokumento legal na ningun tipo na un otro persona òf entidat.
Manera aki description e maestra, e abogado kasi semper tin un importante patu na varios di e desishon di un diskushon regular, no tin diferensia den e pais den pa realisá. Ma e trabou spesífiko ainda na nan, ta kondusí na varia un poko. I pafó di sala, trabou normalmente realidat na e abogado di un pais por ta realisa na eksperensia loco den otro.
Kada pais tin su mes tradishon i polítika, asina nan na esnan ku ta deseá sa mas di e patu di profesional di hustisia den un nashon den partikular ta importante hasi un resultá additional.
Na proporshon di e lector un punto di salida aki ta algun ehèmpel di tera ku ta prinsipalmente e realisá di hustisia komun òf di derecho sivil.


text:
Departamento di Impuesto ta confrontando un investigacion grandi di malversacion. Segun informacion cu nos redaccion a ricibi, a entrega keho na landsrecherche y Ministerio Publico despues cu descubri cu e hoofdkassier di DIMP tabata uza tacticanan cu ,segun informacion, a conduci na un malversacion di 800 mil florin.
Bon Dia Aruba a tuma contacto cu Director di DIMP, Luenne Pietersz, kende a referi na Ministerio Publico pa mas informacion.
Locual fuentenan a informa Bon Dia Aruba ta e malversacion tabatin mas di tres aña tumando luga y cu e hoofdkassier tabata haci transaccionnan cu slipnan di pago, pa asina por saca placa. Specificamente tabata uza su propio payslip pa asina tapa e hecho cu falta placa den e caha. E practica aki a tuma luga pa tres aña y a yega na e suma cuantioso aki.
E caso a keda descubri algun tempo pasa caba, pero nunca a publica esaki. Personal di DIMP ta conoci cu e caso serio aki, y sa tambe di ken ta trata mirando cu ta un hoofdkassier tin.
Segun informacion, Director di Departamento di Impuesto a forsa e persona en cuestion firma un documento, y a mand’e cas y a pasa e caso pa landsrecherche. Ministerio Publico ta encarga cu e caso awor aki.
Bon Dia Aruba a tuma contacto cu Ministerio Publico riba e caso aki y segun vocero Ann Angela, lo duna mas detaye asina cu logra haya mas informacion cu por comparti.